**ส่วนที่ ๑**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**บทนำ**

**๑. การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น**

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

 **การทุจริตในระดับท้องถิ่น** พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้นแต่ในทางปฏิบัติทำให้แนวโน้มของการทุจริตในท้องถิ่นเพิ่มมากขึ้นเช่นเดียวกัน

 **ลักษณะการทุจริตในส่วนขององค์กรปกครองส่วนท้องถิ่น จำแนกเป็น ๗ ประเภท ดังนี้**

 ๑) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น

 ๒) สภาพหรือปัญหาที่เกิดจากตัวบุคคล

 ๓) สภาพการทุจริตอันเกิดจากช่องว่างของกฎระเบียบและกฎหมาย

 ๔) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

 ๕) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

 ๖) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่าง ๆ

 ๗) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

 **สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้**

 **๑) โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

 **๒) สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

 **๓)** **การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้นโดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

 **๔) การผูกขาด** ในบางกรณีการดำเนินงานของภาครัฐ ได้แก่ การจัดซื้อ – จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานของภาครัฐ

 **๕)** **การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม”รายได้พิเศษ” ให้กับตนเองและครอบครัว

 **๖) การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

 **๗) มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายบ้านเมือง

**๒. หลักการและเหตุผล**

 รัฐธรรมนูญฉบับปัจจุบันบัญญัติให้รัฐจะต้องให้ความเป็นอิสระ แก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ส่วนการกำกับดูแลองค์กรปกครองส่วนท้องถิ่น จะทำได้เท่าที่จำเป็นตามกรอบที่กฎหมายกำหนด และต้องเป็นไปเพื่อคุ้มครองประโยชน์ของประชาชนในท้องถิ่นหรือประโยชน์สุขของประเทศโดยรวม

 นอกจากนี้ตามกฎหมายว่าด้วยระเบียบบริการราชการแผ่นดิน กำหนดให้การบริหารราชการซึ่งรวมทั้งราชการบริหารส่วนท้องถิ่นต้องเป็นไปเพื่อประโยชน์สุขของประชาชน ตามหลักการบริหารกิจการบ้านเมืองที่ดี และคำนึงถึงการมีส่วนร่วมของประชาชน

 เมื่อพิจารณาจากบทบัญญัติของรัฐธรรมนูญและกฎหมายที่เกี่ยวข้องดังกล่าวจะเห็นได้ว่าการบริหารราชการแผ่นดินที่มีองค์กรปกครองท้องถิ่น ซึ่งเป็นองค์กรหลักในการจัดการบริการสาธารณะและแก้ไขปัญหาในระดับท้องถิ่นยังมีปัญหาหลายประการ ที่สำคัญคือปัญหาด้านการบริหารราชการขององค์กรปกครองส่วนท้องถิ่นเอง และปัญหาการกำกับดูแลโดยองค์กรที่มี อำนาจหน้าที่ ตามกฎหมาย และด้วยเหตุที่ว่านี้ ได้มีส่วนทำให้การบริหาราชการขององค์กรปกครองส่วนท้องถิ่น ส่วนหนึ่งไม่เป็นไปเพื่อก่อให้เกิดประโยชน์สุขแก่ประชาชนในท้องถิ่นอย่างแท้จริง คณะผู้บริหารหรือพนักงานองค์กรปกครองส่วนท้องถิ่นบางส่วนมีพฤติการณ์ส่อไปในทางที่เอื้อประโยชน์แก่ตนเองหรือพวกพ้องโดยไม่ชอบมีการกระทำในลักษะที่เป็นการขัดกันแห่งผลประโยชน์ ฝ่าฝืนหรือไม่ปฏิบัติตามมาตรฐานจริยธรรม

 ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ ๓ เริ่มจากปี พ.ศ.๒๕๖๐ จนถึงปี พ.ศ. ๒๕๖๔ ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียริติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perception Index : CPI) ไม่น้อยกว่าร้อยละ ๕๐ ในปี พ.ศ. ๒๕๖๔ ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ

 ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะ ที่ ๓ (พ.ศ. ๒๕๖๐ – ๒๕๖๔) องค์การบริหารส่วนตำบลเมืองโดน จึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืน จึงได้ดำเนินการจัดทำแผนปฏิบัติการป้องกันการทุจริต เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่างๆ ที่เป็นรูปธรรมอย่างชัดเจน อันจะนำไปสู่การปฏิบัติงานอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง

**๓. วัตถุประสงค์ของการจัดทำแผน**

1. เพื่อยกระดับเจตจำนงทางการเมืองในการต่อต้านการทุจริตของผู้บริหารขององค์การบริหารส่วนตำบลเมืองโดน
2. เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมือง ข้าราชการฝ่ายประจำ บุคลากรขององค์การบริหารส่วนตำบลเมืองโดน รวมถึงประชาชนในท้องถิ่น
3. เพื่อให้การบริหารราชการขององค์การบริหารส่วนตำบลเมืองโดนเป็นไปตามหลักการบริหารกิจการบ้านเมืองที่ดี (Good Governance)
4. เพื่อส่งเสริมบทบาทการมีส่วนร่วม (people’ participation) และตรวจสอบ (people’s audit) ของภาคประชาชนในการบริหารกิจการขององค์การบริหารส่วนตำบลเมืองโดน
5. เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ ขององค์การบริหารส่วนตำบลเมืองโดน

**๔. เป้าหมาย**

1. ข้าราชการทั้งฝ่ายการเมือง และข้าราชการฝ่ายประจำขององค์การบริหารส่วนตำบลเมืองโดน รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ
2. มีเครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการ
3. มีโครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์การบริหารส่วนตำบลเมืองโดน
4. มีกลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลเมืองโดนที่มีความเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม
5. องค์การบริหารส่วนตำบลเมืองโดนมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบจนเป็นที่ยอมรับจากทุกภาคส่วน

**๕. ประโยชน์ของการจัดทำแผน**

 ๑) ข้าราชการฝ่ายการเมือง ข้าราชการฝ่ายบริหาร บุคลากรขององค์การบริหารส่วนตำบลเมืองโดน รวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

 ๒) องค์การบริหารส่วนตำบลเมืองโดนสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

 ๓) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

 ๔) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลเมืองโดนทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

 ๕) องค์การบริหารส่วนตำบลเมืองโดน มีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

 **ส่วนที่ ๒**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**แผนปฏิบัติการป้องกันการทุจริต 4 ปี**

**(พ.ศ.2561 – 2564)**

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี 2561 | ปี 2562 | ปี 2563 | ปี 2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |  |
| 1. การสร้างสังคมที่ไม่ทนต่อการทุจริต | 1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น | 1.1.1(1) โครงการฝึกอบรมคุณธรรม จริยธรรม แก่ ผู้บริหาร พนักงานส่วนตำบลและสมาชิกสภา อบต.เมืองโดน 1.1.1(2) โครงการเข้าปริวาสกรรมวัดป่าเมตตาธรรม1.1.2(1) มาตรการ “จัดทำคู่มือการป้องกันผลประโยชน์ทับซ้อน1.1.2(2) มาตรการ “ส่งเสริมการปฏิบัติงานตามประมวลจริยธรรมของ อบต.เมืองโดน” | 100,00030,000-- | 100,00030,000-- | 100,00030,000-- | 100,00030,000-- |  |
|  | 1.2 การสร้างจิตสำนึกและความตระหนักแก่ประชาชนทุกภาคส่วนท้องถิ่น | 1)โครงการพัฒนาและรักษาสิ่งแวดล้อมตำบลเมืองโดน2)โครงการปลูกต้นไม้เฉลิมพระเกียรติ3)โครงการพัฒนากลุ่มสตรีแม่บ้านตำบลเมืองโดน | 100,00050,00030,000 | 100,00050,00030,000 | 100,00050,00030,000 | 100,00050,00030,000 |  |
|  | 1.3 การสร้างจิตสำนึกและความตระหนักแก่เด็กและเยาวชน | 1.1.3 (1) โครงการอบรมเยาวชนตำบลเมืองโดน | 150,000 | 150,000 | 150,000 | 150,000 |  |
| **มิติที่ 1** | **รวม** | **จำนวน 6 โครงการ 2 มาตรการ** | **460,000** | **460,000** | **460,000** | **460,000** |  |
| มิติ | ภารกิจตามมิติ | โครงการ/กิจกรรม/มาตรการ | ปี 2561 | ปี 2562 | ปี 2563 | ปี 2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |  |
| 2. การบริหารราชการเพื่อป้องกันการทุจริต | 2.1 แสดงเจตจำนงทางการเมืองในการต่อต้านการทุจริตของผู้บริหาร | 2.1.1 (1) กิจกรรมประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น | - | - | - | - |  |
|  | 2.2 มาตรการสร้างความโปร่งใสในการปฏิบัติราชการ | 2.2.1 (1) กิจกรรม “สร้างความโปร่งใสในการใช้จ่ายเงินงบประมาณ”2.2.2 (1) มาตรการออกคำสั่งมอบหมายงานของนายกองค์กรปกครองส่วนท้องถิ่น ปลัดองค์กรปกครองส่วนท้องถิ่นและหัวหน้าส่วนราชการ2.2.3 (1) โครงการเผยแพร่ข้อมูลข่าวสารด้านการจัดซื้อ –จัดจ้าง2.2.3 (2) โครงการจ้างสำรวจความพึงพอใจในการรับบริการของประชาชน | ---25,000 | ---25,000 | ---25,000 | ---25,000 |  |
|  | 2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี | 2.3.1 (1) โครงการลดขั้นตอนและระยะเวลาการปฏิบัติราชการ2.3.2 (1) มาตรการการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ2.3.2 (2) มาตรการออกคำสั่งมอบหมายของนายก อบต.  | --- | --- | --- | --- |  |
| มิติ | ภารกิจตามมิติ | โครงการ/กิจกรรม/มาตรการ | ปี 2561 | ปี 2562 | ปี 2563 | ปี 2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |  |
|  | 2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์ | 2.4.1 (1) กิจกรรมการมอบประกาศเกียรติคุณแก่พนักงานส่วนตำบล/ลูกจ้างประจำ/พนักงานจ้างขององค์การบริหารส่วนตำบลเมืองโดน | - | - | - | - |  |
|  | 2.5 มาตรการจัดการในกรณีได้ทราบหรือรับแจ้งหรือตรวจสอบพบการทุจริต | 2.5.1 (1) มาตรการจัดทำข้อตกลงการปฏิบัติราชการ2.5.1 (2) มาตรการ แต่งตั้งผู้รับผิดชอบเกี่ยวกับเรื่องร้องเรียน | -- | -- | -- | -- |  |
| **มิติที่ 2** | **รวม** | **จำนวน 5 มาตรการ 3 กิจกรรม 3 โครงการ** | **25,000** | **25,000** | **25,000** | **25,000** |  |
| 3. การส่งเสริมบทบาทและการมีส่วนร่วมของภาคประชาชน | 3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน | 3.1.1 (1) กิจกรรม การออกระเบียบจัดตั้งศูนย์ข้อมูลข่าวสารของ อบต.3.1.1 (๒) กิจกรรมเผยแพร่ข้อมูลข่าวสารด้านการเงิน การคลัง พัสดุและทรัพย์สิน | --- | --- | --- | --- |  |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี 2561 | ปี 2562 | ปี 2563 | ปี 2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |  |
|  | 3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน | 3.2.1 (1) โครงการจัดประชุมประชาคมตำบล/หมู่บ้าน เพื่อจัดทำแผนพัฒนาท้องถิ่น3.2.1 (2) โครงการ อบต.เคลื่อนที่3.3.2 (1) กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ | 20,00030,000- | 20,00030,000- | 20,00030,000- | 20,00030,000- |  |
|  | 3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น | 3.3.1 (1) มาตรการแต่งตั้งคณะกรรมการสนับสนุนการจัดทำแผนพัฒนา อบต.3.3.1 (2) มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง | --- | --- | --- | --- |  |
| **มิติที่ 3** | **รวม** | **จำนวน 2 มาตรการ** **3 กิจกรรม 2 โครงการ** | **50,000** | **50,000** | **50,000** | **50,000** |  |
| 4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น | 4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด | 4.1.1 (1) โครงการจัดทำรายงานการควบคุมภายใน 4.1.2 (1) กิจกรรมติดตามประเมินผลการควบคุมภายใน | -- | -- | -- | -- |  |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี 2561 | ปี 2562 | ปี 2563 | ปี 2564 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |  |
|  | 4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางที่สามารถดำเนินการได้ | 4.2.1 (1) กิจกรรมการมีส่วนร่วมของประชาชนในการตรวจสอบการรับ การจ่าย และการใช้ ประโยชน์ทรัพย์สินขององค์การบริหารส่วนตำบลเมืองโดน | - | - | - | - |  |
|  | 4.3 การส่งเสริมบทบาทการตรวจสอบของสภาท้องถิ่น | 4.3.1 (1) กิจกรรมส่งเสริมและพัฒนาศักยภาพสมาชิกสภาท้องถิ่น4.3.2 (1) กิจกรรมการมีส่วนร่วมในการปฏิบัติงานของสมาชิกสภาองค์การบริหารส่วนตำบล | -- | -- | -- | -- |  |
|  | 4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต | 4.4.1 (1) กิจกรรมการติดป้ายประชาสัมพันธ์กรณีพบเห็นการทุจริต | 2,000 | 2,000 | 2,000 | 2,000 |  |
| **มิติที่ 4** | **รวม** | **จำนวน 5 กิจกรรม** **6 โครงการ** | **2,000** | **2,000** | **2,000** | **2,000** |  |

**ส่วนที่ ๒**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**โครงการ/กิจกรรม/มาตรการ มิติที่ ๑ – ๔**

**มิติที่ ๑ การสร้างสังคมที่ไม่ทนต่อการทุจริต**

**๑.๑ การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**๑.๑.๑(๑) โครงการฝึกอบรมคุณธรรม จริยธรรม แก่ผู้บริหาร พนักงานส่วนตำบล และสมาชิกสภาองค์การบริหารส่วนตำบลเมืองโดน**

**๑. ชื่อโครงการ : โครงการฝึกอบรมคุณธรรม จริยธรรม แก่ผู้บริหาร พนักงานส่วนตำบล และสมาชิกสภาองค์การบริหารส่วนตำบลเมืองโดน**

**๒. หลักการและเหตุผล/ที่มาของโครงการ**

 ด้วยคณะผู้บริหาร พนักงานส่วนตำบล และสมาชิกสภาขององค์กรปกครองส่วนท้องถิ่น เป็นผู้ที่มีบทบาทสำคัญและเป็นกลไกหลักในการให้บริการสาธารณะ เพื่อตอบสนองความต้องการของประชาชนในท้องถิ่น ทั้งยังมีหน้าที่และความรับผิดชอบสำคัญในอันที่จะบำบัดทุกข์บำรุงสุข และสร้างคุณภาพชีวิตที่ดีให้แก่ประชาชนในท้องถิ่น โดยให้สอดคล้องกับนโยบายของรัฐบาลและท้องถิ่น ดังนั้น การที่ประชาชนในแต่ละท้องถิ่นจะมีความเป็นอยู่ที่ดีมีความสุขหรือไม่ จึงขึ้นอยู่กับการประพฤติปฏิบัติของคณะผู้บริหาร พนักงานส่วนตำบล และสมาชิกสภาขององค์กรปกครองส่วนท้องถิ่นทุกคน หากคณะผู้บริหาร สมาชิกสภา และพนักงานขององค์กรปกครองส่วนท้องถิ่นเป็นผู้มีคุณธรรม ปฏิบัติตนอยู่ในกรอบจริยธรรม เป็นผู้มีจิตสำนึกที่จะตอบสนองคุณแผ่นดินด้วยการกระทำทุกสิ่ง เพื่อคุณประโยชน์ของประชาชนและประเทศชาติ

 พระราชกฤษฎีกาว่าด้วยหลักเกณฑ์และวิธีการบริหารจัดการบ้านเมืองที่ดี พ.ศ. ๒๕๔๖ ได้กำหนดหลักเกณฑ์ในการสร้างความโปร่งใสในการปฏิบัติหน้าที่ของเจ้าหน้าที่ รณรงค์และส่งเสริมค่านิยมเรื่องความซื่อสัตย์แก้กฎระเบียบที่เอื้อต่อการทุจริต ใช้วิธีการบริหารงานบุคคลตามระบบคุณธรรมอย่างเคร่งครัด ปฏิบัติตามมาตรการการบริหารจัดการบ้านเมืองและสังคมที่ดี ส่งเสริมให้ผู้บังคับบัญชาปฏิบัติตนเป็นแบบย่าง ประกอบกับอนุสนธิคณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้กำหนดมาตรฐานทางคุณธรรมและจริยธรรมข้าราชการ พนักงาน และลูกจ้างขององค์กรปกครองส่วนท้องถิ่น โดยมีวัตถุประสงค์เพื่อให้ข้าราชการ พนักงานและลูกจ้างขององค์กรปกครองส่วนท้องถิ่นโดยทั่วไปใช้เป็นหลักการและแนวทางปฏิบัติ เพื่อเป็นเครื่องกำกับความประพฤติของตน ได้แก่

 ๑. พึงดำรงตนให้ตั้งมั่นในศีลธรรม ปฏิบัติหน้าที่ด้วยความซื่อสัตย์ สุจริต เสียสละ และมีความรับผิดชอบ

 ๒. พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ

 ๓. พึงให้บริการด้วยความเสมอภาค สะดวก รวดเร็ว มีอัธยาศัยไมตรี โดยยึดประโยชน์ของประชาชนเป็นหลัก

 ๔. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า

 ๕. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ

 ซึ่งองค์การบริหารส่วนตำบลเมืองโดน ได้ยึดถือเป็นแนวทางสำหรับประพฤติตนและเป็นหลักการในการปฏิบัติงาน

 ดังนั้น เพื่อเป็นการพัฒนาจิตใจและเพื่อพัฒนาบุคลากรในสังกัด สามารถนำหลักคุณธรรม จริยธรรมไปพัฒนาคุณภาพชีวิตในประจำวัน และประยุกต์ใช้ในการทำงานได้อย่างเหมาะสม องค์การบริหารส่วนตำบลเมืองโดน จึงได้จัดทำโครงการอบรมคุณธรรมและจริยธรรมเพื่อเสริมสร้างคุณธรรมและจริยธรรม และเพื่อเพิ่มประสิทธิภาพการการปฏิบัติงานแก่บุคลากรขององค์การบริหารส่วนตำบลเมืองโดน

**๓. วัตถุประสงค์**

 ๑. เพื่อปลูกฝังคุณธรรม จริยธรรม ให้กับคณะผู้บริหาร สมาชิกสภา และพนักงานขององค์การบริหารส่วนตำบลเมืองโดน ได้นำหลักคุณธรรม จริยธรรม ไปพัฒนาคุณภาพชีวิตและการทำงานได้อย่างเหมาะสม

 ๒. เพื่อให้คณะผู้บริหาร สมาชิกสภา และพนักงานขององค์การบริหารส่วนตำบลเมืองโดน เกิดการเรียนรู้ในการอยู่ร่วมกัน มีความสัมพันธ์อันดีระหว่างกันและกัน รวมทั้งได้เปิดโลกทัศน์ในการศึกษาองค์ความรู้ใหม่ ๆ

 ๓. เพื่อเผยแพร่หลักธรรมคำสอนของพระพุทธองค์ให้คงอยู่และสืบทอดต่อไป

**๔. เป้าหมาย/ผลผลิต**

 คณะผู้บริหาร สมาชิกสภาฯ พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลเมืองโดน

**๕. พื้นที่ดำเนินการ**

 ศูนย์ปฏิบัติธรรม บ้านไร่ปลายตะวัน อำเภอวังน้ำเขียว จังหวัดนครราชสีมา

**๖. วิธีการดำเนินการ**

 ๑. วางแผนภายในองค์กรเพื่อหาแนวทางในการจัดอบรมและเสนอโครงการ

 ๒. ติดต่อประสานวิทยากร

 ๓. ดำเนินการฝึกอบรมตามโครงการฯ

 ๔. ติดตามรายงานผลการดำเนินโครงการ ฯ ให้ผู้ที่เกี่ยวข้องทราบ

**๗. ระยะเวลาดำเนินการ**

 ๔ ปี (ปีงบประมาณ พ.ศ.๒๕๖๑ – ๒๕๖๔)

**๘. งบประมาณดำเนินการ**

 ๑๐๐,๐๐๐.- (หนึ่งแสนบาทถ้วน)

**๙. ผู้รับผิดชอบ**

 สำนักงานปลัด องค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 ๑. คณะผู้บริหาร สมาชิกสภา และพนักงานขององค์การบริหารส่วนตำบลเมืองโดน เข้าใจหลักธรรมของพระพุทธศาสนา และได้นำหลักคุณธรรม จริยธรรม ไปเป็นแนวทางในการดำเนินชีวิต และการปฏิบัติงาน

 ๒. คณะผู้บริหาร สมาชิกสภา และพนักงานขององค์การบริหารส่วนตำบลเมืองโดน ได้รับการพัฒนาจิตใจ พัฒนาตนให้มีจิตสาธารณะ เกิดสำนึกร่วมในการสร้างสังคมแห่งคุณธรรมและสมานฉันท์ สร้างประโยชน์แก่ครอบครัว องค์กร และประเทศชาติ

 ๓. สร้างภาพลักษณ์ที่ดีขององค์กร เสริมสร้างคุณธรรมจริยธรรม และธรรมาภิบาล

**๑.๑.๑(๒) โครงการเข้าปริวาสกรรมวัดป่าเมตตาธรรม**

**๑. ชื่อโครงการ : โครงการเข้าปริวาสกรรมวัดป่าเมตตาธรรมตำบลเมืองโดน บ้านดอนยาว หมู่ที่ ๔**

**๒. หลักการและเหตุผล**

ด้วยสถาบันชาติ ศาสนา พระมหากษัติย์ มีบทบาทที่สำคัญในฐานะที่เป็นศูนย์รวมจิตใจของปวงชน เพื่อถวายเป็นพระราชกุศลแด่พระบาทสมเด็จพระเจ้าอยู่หัวในพระบรมโกศ รัชกาลที่ ๙ จึงชักชวนพุทธศาสนิกชนด้วยการเข้าวัดไปปฏิบัติธรรม รักษาศีล ทำความดีเพื่อพ่อของแผ่นดิน ด้วยสำนึกในพระมหากรุณาธิคุณ ที่พระองค์ทรงสละพระราชทรัพย์ ทรงอุทิศพระวรกาย ทรงใช้สติปัญญาช่วยเหลือพสกนิกรของพระองค์ในทุกๆด้าน ด้านคณะสงฆ์ คณะผู้บริหาร สมาชิกสภา พนักงานส่วนตำบล ตลอดจนประชาชนตำบลเมืองโดน จึงได้แสดงออกซึ่งความจงรักภักดีด้วยการปฏิบัติธรรมอบรมวิปัสสนากัมมัฏฐาน แก่ผู้ที่เข้าอยู่ปริวาสกรรม ถวายเป็นพระราชกุศล สนองตอบต่อนโยบายต่างๆของรัฐบาล เช่น หมู่บ้านรักษาศีล ๕ สร้างชุมชนเข้มแข็งเพื่อการพัฒนาอย่างยั่งยืนตามแนวพระราชดำริ ภายใต้ปรัชญาแนวคิดเศรษฐกิจพอเพียง พระพุทธศาสนามั่นคง สร้างความสมานสามัคคี เกิดความสงบร่มเย็นให้แก่ชุมชน สามารถพัฒนาชีวิตอย่างยั่งยืน

 องค์การบริหารส่วนตำบลเมืองโดน ได้เล็งเห็นความสำคัญตามหลักธรรมคำสอนตามหลักพุทธศาสนา และเพื่อเป็นการส่งเสริมวัฒนธรรมอันดีงามของตำบลเมืองโดนให้คงอยู่สืบไป อีกทั้งเป็นการส่งเสริมให้พระภิกษุสามเณร อุบาสก อุบาสิกา ประชาชนทั่วไปในตำบลเมืองโดน ตลอดจนผู้บริหารและเจ้าหน้าที่ขององค์การบริหารส่วนตำบลเมืองโดน ได้ปฏิบัติธรรม บำเพ็ญบุญกุศล ถือศีล เจริญจิตเมตตาภาวนา และร่วมฟังเทศนาร่วมกัน โดยสามารถนำหลักธรรมทางศาสนามาปรับใช้ในชีวิตประจำวัน ให้สามารถดำรงตนอยู่ร่วมกันอย่างมีความสุข อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติม ฉบับที่ ๖ พ.ศ. ๒๕๕๒ มาตรา ๖๖ (๕) ส่งเสริมการศึกษา ศาสนา และวัฒนธรรม (๘) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีงามของท้องถิ่น องค์การบริหารส่วนตำบลเมืองโดน ร่วมกับวัดป่าเมตตาธรรม หมู่ที่ ๔ บ้านดอนยาว จึงร่วมกันจัดทำโครงการเข้าปริวาสกรรมวัดป่าเมตตาธรรม ประจำปีงบประมาณ ๒๕๖๐ ขึ้น

**๒. วัตถุประสงค์**

 ๑. เพื่อถวายเป็นพระราชกุศลแด่พระบาทสมเด็จพระประมินทรมหาภูมิพลอดุลยเดช

 ๒. เพื่อส่งเสริมพระภิกษุสามเณร ได้ชำระศีลของตนให้บริสุทธิ์ และการปฏิบัติธุดงค์วัตร

๓. เพื่อส่งเสริมให้อุบาสกอุบาสิกาและประชาชนชาวตำบลเมืองโดน ตลอดจนผู้บริหาร สมาชิกสภา และเจ้าหน้าที่ขององค์การบริหารส่วนตำบลเมืองโดน ได้ปฏิบัติธรรม บำเพ็ญกุศล ถือศีลเจริญจิตเมตตาภาวนา และร่วมฟังเทศนาด้วยกัน

 ๔. เพื่อส่งเสริมให้ประชาชนตำบลเมืองโดนได้ร่วมกันทำบุญตักบาตรกับพระสงฆ์หมู่ใหญ่ พร้องฟังธรรมเทศนาหลักธรรมคำสอนตามหลักพุทธศาสนา

 ๕. เพื่อให้ประชาชนตำบลเมืองโดน ตลอดจนผู้บริหารและเจ้าหน้าที่ขององค์การบริหารส่วนตำบลเมืองโดนสามารถนำหลักธรรมทางศาสนามาปรับใช้ในชีวิตประจำวัน ทำให้สามารถดำรงตนอยู่ในสังคมได้อย่างเป็นสุข พัฒนาชุมชนให้เข้มแข็ง

**๓. เป้าหมาย**

 **พระ**ภิกษุสามเณร อุบาสกอุบาสิกาและประชาชนตำบลเมืองโดน ผู้บริหาร สมาชิกสภา และเจ้าหน้าที่ขององค์การบริหารส่วนตำบลเมืองโดน

**๔. วิธีดำเนินการ**

๑. ขออนุมัติโครงการฯเพื่อดำเนินการ

 ๒. ประชุม/ประสานงานกับคณะกรรมการวัดป่าเมตตาธรรม/ผู้นำชุมชน

 ๓. แต่งตั้งคณะกรรมการทำงาน

 ๔. ดำเนินการตามโครงการฯ

 ๕. สรุปผลและประเมินผลโครงการ

 กิจกรรมตามโครงการ

 - ทำวัตรเช้า สวดมนต์ เจริญกรรมฐาน

 - บิณฑบาต

 - ฟังธรรมเทศนา ฉันน้ำปานะ

 - เดินจงกรม

 - ทำวัตรเย็น สวดมนต์ เจริญกรรมฐาน

**๕. งบประมาณ**

 ๓๐,๐๐๐.- บาท (สามหมื่นบาทถ้วน)

**๖. ระยะเวลาดำเนินการ**

 ๔ ปี (ปีงบประมาณ พ.ศ.๒๕๖๑ – ๒๕๖๔)

**๗. ผู้รับผิดชอบโครงการ**

 กองการศึกษา ศาสนาและวัฒนธรรม องค์การบริหารส่วนตำบลเมืองโดน

**๘. สถานที่ดำเนินการ**

 วัดป่าเมตตาธรรม บ้านดอนยาว หมู่ที่ ๔ ตำบลเมืองโดน อำเภอประทาย จังหวัดนครราชสีมา

**๙.** **ตัวชี้วัด/ผลลัพธ์**

 ๑. พระภิกษุสามเณร ได้ชำระศีลของตนให้บริสุทธิ์ และถือปฏิบัติธุดงควัตร

 ๒. อุบาสกอุบาสิกาและประชาชนชาวตำบลเมืองโดน ตลอดจนผู้บริหาร สมาชิกสภา และเจ้าหน้าที่ขององค์การบริหารส่วนตำบลเมืองโดน ได้ปฏิบัติธรรม บำเพ็ญกุศล ถือศีลเจริญเมตตาภาวนา และร่วมฟังเทศนาด้วยกัน

 ๓. ประชาชนชาวตำบลเมืองโดน ตลอดจนผู้บริหาร สมาชิกสภา และเจ้าหน้าที่ขององค์การบริหารส่วนตำบลเมืองโดน ได้ร่วมกันทำบุญตักบาตรกับพระสงฆ์หมู่ใหญ่ พร้อมฟังธรรมเทศนาตามหลักธรรมคำสอนตามหลักพุทธศาสนาจากพระเถระ

 ๔. ประชาชนชาวตำบลเมืองโดน ตลอดจนผู้บริหาร สมาชิกสภา และเจ้าหน้าที่ขององค์การบริหารส่วนตำบลเมืองโดนสามารถนำหลักธรรมคำสอน ทางพระพุทธศาสนามาปรับใช้ในชีวิตประจำวัน ทำให้สามารถดำรงตนอยู่ในสังคมได้อย่างปกติสุข

**๑.๑.๒(๑) มาตรการ “จัดทำคู่มือการป้องกันผลประโยชน์ทับซ้อน**

**๑. ชื่อโครงการ : มาตรการ “มาตรการจัดทำคู่มือการป้องกันผลประโยชน์ทับซ้อน”**

**๒. หลักการและเหตุผล**

 รัฐบาลภายใต้การนำของพลเอกประยุทธ์ จันทร์โอชา ได้ให้ความสำคัญกับการผลักดันให้การป้องกันและปราบปรามการทุจริตเป็นวาระแห่งชาติ และรัฐบาลได้แถลงนโยบาย ๑๑ ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติมิชอบในภาครัฐ โดยจัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดี เพื่อสร้างความเชื่อมั่นในระบบราชการเสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับ

 ปัจจุบันหน่วยงานต่างๆ เช่น สำนักงาน ก.พ. จึงได้เผยแพร่องค์ความรู้ที่เกี่ยวข้องกับการป้องกันและปราบปรามการทุจริต โดยเฉพาะเรื่องผลประโยชน์ทับซ้อน (Conflict of Interest) สำนักงานคณะกรรมการป้องกันและปราบปรามการทุจริตแห่งชาติ ร่วมกับสำนักงานคณะกรรมการป้องกันและปราบปรามการทุจริตในภาครัฐ และองค์กรตามรัฐธรรมนูญ ได้จัดทำยุทธศาสตร์ชาติว่าด้วยการป้องกันและปราบปรามการทุจริตระยะที่ ๓ (พ.ศ. ๒๕๖๐-๒๕๖๔) และพัฒนาเครื่องมือการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment : ITA) ปีงบประมาณ พ.ศ. ๒๕๖๐ ครอบคลุมประเด็นการประเมิน ๕ ด้าน อันรวมถึง การต่อต้านการทุจริตในองค์กร ซึ่งสนับสนุนให้หน่วยงานภาครัฐดำเนินการเรื่องเกี่ยวกับผลประโยชน์ทับซ้อน ผ่านกิจกรรมต่างๆ อันรวมถึงการให้ความรู้ตามคู่มือหรือ

ประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่ในหน่วยงานด้วย

 เพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริตข้างต้น และเพื่อนำเครื่องมือการประเมินคุณธรรมและความโปร่งใสในการดำเนินงานของหน่วยงานภาครัฐการปฏิบัติให้เป็นกลไกสำคัญที่จะป้องกันการทุจริต โดยเฉพาะการกระทำที่เอื้อต่อการมีผลประโยชน์ทับซ้อนของเจ้าหน้าที่ในภาครัฐ องค์การบริหารส่วนตำบลเมืองโดน จึงได้ตระหนักและเห็นถึงความสำคัญของการจัดหาคู่มือการป้องกันผลประโยชน์ทับซ้อนขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาในเรื่องดังกล่าว รวมทั้ง เป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบในสังคมไทยให้เทียบเท่าระดับมาตรฐานสากลได้ต่อไป

**๓. วัตถุประสงค์**

 ๓.๑ เพื่อผลิตคู่มือการป้องกันผลประโยชน์ทับซ้อนขององค์การบริหารส่วนตำบลเมืองโดน ให้บุคลากรผู้ปฏิบัติงานนำไปเป็นองค์ความรู้ในการทำงานให้เป็นไปด้วยความถูกต้อง

 ๓.๒ เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาการทุจริตคอร์รัปชัน

**๔. เป้าหมาย/ผลผลิต**

 บุคลากรมีคู่มือการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลเมืองโดน

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 ๑. ศึกษาและรวบรวมข้อมูล

 ๒. จัดทำ (ร่าง) คู่มือการป้องกันผลประโยชน์ทับซ้อน

 ๓. ตรวจสอบความถูกต้อง

 ๔. จัดทำคู่มือการป้องกันผลประโยชน์ทับซ้อน

 ๕. แจกจ่ายให้บุคลากร

**๗. ระยะเวลาดำเนินการ**

 ปีงบประมาณ พ.ศ. ๒๕๖๑

**๘. งบประมาณดำเนินการ**

 ไม่ใช้งบประมาณ

**๙. ผู้รับผิดชอบโครงการ**

สำนักงานปลัดองค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 มีการจัดทำคู่มือการปฏิบัติงานเพื่อป้องกันผลประโยชน์ทับซ้อน

**๑.๑.๒ (๒) มาตรการ “ส่งเสริมการปฏิบัติงานตามประมวลจริยธรรมขององค์กรปกครองส่วนท้องถิ่น”**

**๑. ชื่อโครงการ : มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลเมืองโดน”**

**๒. หลักการและเหตุผล**

 ตามที่ องค์การบริหารส่วนตำบลเมืองโดน ได้ประกาศใช้ประมวลจริยธรรมขององค์การบริหารส่วนตำบลเมืองโดน พ.ศ. ๒๕๖๐ โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ ประกอบกับได้มีประกาศคณะกรรมการกลางพนักงานส่วนตำบล เรื่อง หลักเกณฑ์และเงื่อนไขเกี่ยวกับจริยธรรมของพนักงานส่วนตำบล ลูกจ้างประจำ และพนักงานจ้าง

ลงวันที่ ๓๑ สิงหาคม ๒๕๕๘ กำหนดให้พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบล มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม ๙ ประการ ได้แก่ ยึดมั่นในคุณธรรมและจริยธรรม,มีจิตสำนึกที่ดี ซื่อสัตย์ สุจริต และรับผิดชอบ,ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน,ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัย และไม่เลือก

ปฏิบัติ, ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง,มุ่งผลสัมฤทธิ์ของงาน รักษามาตรฐานมีคุณภาพโปร่งใส และตรวจสอบได้, ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร ๑๐๑๓.๗/ว ๑๑ ลงวันที่ ๒๕ ธันวาคม ๒๕๕๗ ซึ่งองค์การบริหารส่วนตำบลเมืองโดน ควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลม

 เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน องค์การบริหารส่วนตำบลเมืองโดน ได้จัดทำมาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลเมืองโดน” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**๓. วัตถุประสงค์**

 ๓.๑ เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล

 ๓.๒ เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็นเครื่องมือการตรวจสอบการทำงานด้านต่างๆ ขององค์การบริหารส่วนตำบลเมืองโดน เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

 ๓.๓ เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

 ๓.๔ เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชา ต่อประชาชนและต่อสังคมตามลำดับ

 ๓.๕ เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

**๔. เป้าหมาย/ผลผลิต**

 คณะผู้บริหาร สมาชิกสภา พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลเมืองโดน

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 ๑. เผยแพร่ประมวลจริยธรรมขององค์การบริหารส่วนตำบลเมืองโดน เพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

 ๒. เผยแพร่ประชาสัมพันธ์เกี่ยวกับประมวลจริยธรรมขององค์การบริหารส่วนตำบลเมืองโดน เปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตาม มาตรา ๙ วรรคหนึ่ง (๘)

**๗. ระยะเวลาดำเนินการ**

 ๔ ปี (ปีงบประมาณ พ.ศ.๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณ

**๙. ผู้รับผิดชอบ**

สำนักงานปลัดองค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 คณะผู้บริหาร สมาชิกสภา พนักงานส่วนตำบล ลูกจ้างประจำ และพนักงานจ้างปฏิบัติงานตามประมวลจริยธรรมขององค์การบริหารส่วนตำบลเมืองโดน

**๑.๒ การสร้างจิตสำนึกและความตระหนักแก่ประชาชนทุกภาคส่วนท้องถิ่น**

**๑)โครงการพัฒนาและรักษาสิ่งแวดล้อมตำบลเมืองโดน**

**๑. ชื่อโครงการ : โครงการพัฒนาและรักษาสิ่งแวดล้อมตำบลเมืองโดน**

**๒. หลักการและเหตุผล**

สิ่งแวดล้อม หมายถึง สิ่งต่างๆ ที่อยู่รอบตัวเรา ทั้งสิ่งที่มีชีวิต สิ่งไม่มีชีวิต เห็นได้ด้วยตาเปล่า และไม่สามารถเห็นได้ด้วยตาเปล่า รวมทั้งสิ่งที่เกิดขึ้นโดยธรรมชาติ และสิ่งที่มนุษย์เป็นผู้สร้างขึ้น หรืออาจจะกล่าวได้ว่า สิ่งแวดล้อมจะประกอบด้วยทรัพยากรธรรมชาติ และทรัพยากรที่มนุษย์สร้างขึ้น ในช่วงเวลาหนึ่ง เพื่อสนองความต้องการของมนุษย์นั่นเอง สิ่งแวดล้อมที่เกิดขึ้นโดยธรรมชาติ ได้แก่ บรรยากาศ น้ำ ดิน แร่ธาตุ และสิ่งมีชีวิตที่อาศัยอยู่บนโลก สิ่งแวดล้อมที่มนุษย์สร้างขึ้น ได้แก่ สาธารณูปการต่างๆ เช่น เขื่อนกั้นน้ำ ถนน ฯลฯ หรือระบบของสถาบันสังคมมนุษย์ที่ดำเนินชีวิตอยู่ ซึ่งปัจจุบันสภาพแวดล้อมของหมู่บ้าน ที่อยู่ในเขตรับผิดชอบขององค์การบริหารส่วนตำบลเมืองโดน เริ่มเสื่อมโทรม เนื่องจาก ขาดการดูแลเอาใจใส่จากประชาชนในพื้นที่และในปัจจุบันประชาชนไม่ค่อยมีการทำกิจกรรมร่วมกันยัง ส่งผลต่อความเป็นน้ำหนึ่ง ใจเดียว และความสามัคคีของคนในหมู่บ้าน ซึ่งการที่จะส่งเสริมให้สภาพแวดล้อมแต่ละหมู่บ้านมีความสวยงาม ถูกสุขลักษณะ และส่งเสริมให้ประชาชนมีความเป็นน้ำหนึ่งใจเดียว มีความรักความสามัคคี รู้จักการเสียสละต่อส่วนรวม คือ การทำกิจกรรมส่วนรวมร่วมกันและการสร้างจิตสำนึกในการพัฒนาและรักษาสิ่งแวดล้อมให้กับประชาชนในพื้นที่ เพื่อให้มีความรักและหวงแหนสภาพแวดล้อม ในเขตพื้นที่ตำบลเมืองโดน ซึ่งเมื่อสภาพแวดล้อมเสื่อมโทรม การจัดสภาพบ้านเรือนยังไม่ถูกสุขลักษณะ ทำให้ชุมชนไม่น่าอยู่ ไม่น่ามอง และยังเกิดปัญหาต่างๆ อีกมากมาย อาทิเช่น ปัญหาด้านสุขภาพอนามัย ปัญหาด้านความสะอาด ปัญหาการเกิดโรคติดต่อ ปัญหาเรื่องขยะ ซึ่งในปัจจุบันปัญหาเรื่องขยะเป็นปัญหาใหญ่ของหลายๆประเทศ และประเทศไทยเองก็กำลังเผชิญกับปัญหาการกำจัดขยะที่นับวันจะทวี ความรุนแรงขึ้นทุกวัน และยังไม่สามารถหาทางออกที่ดีได้แม้หน่วยงานที่เกี่ยวข้องจะพยายามหาวิธีการกำจัดขยะแต่ปัญหาเรื่องขยะก็ยังไม่ลดลง ปัจจุบันปริมาณขยะในพื้นที่ตำบลเมืองโดนมีปริมาณเพิ่มมากยิ่งขึ้น และวิธีการกำจัดขยะของประชาชนในพื้นที่ส่วนมากจะเป็นการเผา หรือฝังกลบ ซึ่งต่างคนต่างทำ โดยที่ประชาชนบางคนไม่มีการแยกขยะ ส่วนหนึ่งอาจเป็นผลมาจากประชาชนไม่มีความรู้ในการคัดแยกขยะ ไม่ทราบว่าขยะบางอย่างสามารถขายได้ บางอย่างสามารถนำไปทำน้ำหมักได้ บางอย่างสามารถนำไปทำปุ๋ยหมักได้ เพื่อให้ประชาชนในเขตพื้นที่ตำบลเมืองโดนมีความรู้ความเข้าใจในการคัดแยกขยะก่อนทิ้ง สามารถที่จะนำขยะบางประเภทไปขายได้ บางประเภทนำไปทำน้ำหมัก บางประเภทนำไปทำปุ๋ยหมักได้ อีกทั้งยังเป็นการลดภาวะโลกร้อน ไม่ต้องกำจัดขยะโดยวิธีการเผาทำลายหรือฝังกลบ แต่สามารถนำขยะ ไปขายเพื่อเพิ่มรายได้ให้กับครอบครัว อีกทั้งยังเป็นการปลูกฝังจิตสำนึกให้กับเด็กๆ ในชุมชนและครอบครัว มีวินัยในการทิ้งขยะและคัดแยกขยะ ประกอบกับคณะรัฐมนตรีในคราวประชุมเมื่อวันที่ ๓ พฤษภาคม ๒๕๕๙ ลงมติเห็นด้วยแผนแม่บทการบริหารจัดการขยะมูลฝอยของประเทศ (พ.ศ. ๒๕๕๙ – ๒๕๖๔) ตามที่กระทรวงทรัพยากรธรรมชาติ และสิ่งแวดล้อมกำหนดเสนอ และให้กระทรวงทรัพยากรธรรมชาติ และสิ่งแวดล้อมร่วมกับกระทรวงมหาดไทยจัดทำแผนแม่บทการบริหารจัดการขยะมูลฝอยของประเทศระยะสั้น (พ.ศ.๒๕๕๙ – ๒๕๖๐) และนายกรัฐมนตรี (พลเอกประยุทธ จันทร์โอชา) ได้กล่าวรายงานคืนความสุขให้คนในชาติ ซึ่งเผยแพร่ออกอากาศทางสถานีโทรทัศน์รวมการเฉพาะกิจแห่งประเทศไทย เมื่อวันศุกร์ที่ ๒๗ พฤษภาคม ๒๕๕๙ เกี่ยวกับการแก้ไขปัญหาขยะมูลฝอยอย่างเป็นรูปธรรม และได้เร่งรัดมอบหมายให้กระทรวงมหาดไทย บูรณาการร่วมกับกระทรวงทรัพยากรธรรมชาติและสิ่งแวดล้อม ในการจัดทำแผนปฏิบัติการ “ประเทศไทยไร้ขยะ”ตามแนวทาง “ประชารัฐ” ระยะ ๑ ปี โดยใช้หลักการ ๓ Rs คือการ ใช้น้อย ใช้ซ้ำและนำกลับมาใช้ใหม่ โดยมีเป้าหมาย เพื่อลดประมาณการเกิดขยะมูลฝอยในภาพรวมของประเทศลดลงร้อยละ ๕ นั้นอาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติม (ฉบับที่ ๖) พ.ศ.๒๕๕๒ ส่วนที่ ๓ อำนาจหน้าที่ขององค์การบริหารส่วนตำบล มาตรา ๖๗ ภายใต้แห่งกฎหมาย องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล ดังต่อไปนี้ (๗) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม และพระราชบัญญัติกำหนดแผน และขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ หมวด ๒ การกำหนดอำนาจและหน้าที่ในการจัดระบบการบริการสาธารณะ มาตรา ๑๖ ให้เทศบาล เมืองพัทยา และองค์การบริหาร ส่วนตำบลมีอำนาจหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (๑๗) การรักษาความสะอาดและความเป็นระเบียบเรียบร้อยของบ้านเมือง (๑๘) การกำจัดมูลฝอย สิ่งปฏิกูล และน้ำเสีย (๒๔) การจัดการ การบำรุงรักษา และการใช้ประโยชน์จากป่าไม้ ที่ดิน ทรัพยากรธรรมชาติและสิ่งแวดล้อม องค์การบริหารส่วนตำบลเมืองโดนได้ตระหนักถึงความสำคัญ ของสภาพแวดล้อม ปัญหาเรื่องการกำจัดขยะ และความสะอาดของแต่ละหมู่บ้าน แต่ละครัวเรือนในเขตพื้นที่องค์การบริหารส่วนตำบลเมืองโดนเพื่อให้มีสภาพแวดล้อมที่ดี ถูกสุขลักษณะเพื่อให้เป็นชุมชนน่าอยู่ หมู่บ้านน่ามอง รวมถึงบริเวณที่สาธารณะให้มีความสวยงามอีกทั้งยังเป็นการป้องกันและควบคุมโรคติดต่อ ที่อาจจะเกิดขึ้นและเพื่อสนองนโยบายของรัฐบาลและนโยบาย “จังหวัดสะอาด” จึงได้จัดทำ “โครงการพัฒนาและรักษาสิ่งแวดล้อมตำบลเมืองโดน” ขึ้น

**๓. วัตถุประสงค์**

๑**.** เพื่อสร้างความรู้ความเข้าใจเกี่ยวกับนโยบายด้านการบริหารจัดการขยะชุมช “จังหวัดสะอาด”ให้กับประชาชนตำบลเมืองโดน

๒. เพื่อส่งเสริมการบริหารจัดการขยะมูลฝอยชุมชนขององค์กรปกครองส่วนท้องถิ่น โดยหลักการ ๓Rs คือ การใช้น้อย ใช้ซ้ำ และนำกลับมาใช้ใหม่

๓.เพื่อสนับสนุนและส่งเสริมให้ประชาชนดูแลสภาพแวดล้อมภายในหมู่บ้าน และครัวเรือนของตนเองโดยชุมชนและเพื่อชุมชน

๔. เพื่อให้ประชาชนในชุมชนมีความรู้ความเข้าใจในการคัดแยกขยะก่อนทิ้ง และเพิ่มรายได้ให้กับครอบครัว อีกทั้งยังเป็นการปลูกฝังจิตสำนึกให้กับประชาชน ในหมู่บ้านและครอบครัว มีวินัยในการทิ้งขยะและคัดแยกขยะ

**๔.เป้าหมาย**

- เพื่อลดปริมาณขยะการเกิดขยะมูลฝอยในพื้นที่ตำบลเมืองโดนลดลงร้อยละ ๕

- เพื่อให้ประชาชนในตำบลเมืองโดนรู้จักการคัดแยกขยะจากต้นทางก่อนทิ้ง

**๕. ผู้รับผิดชอบโครงการ**

 สำนักปลัดองค์การบริหารส่วนตำบลเมืองโดน อำเภอประทาย จังหวัดนครราชสีมา

**๖. ระยะเวลาดำเนินการ**

 ๔ ปี (ปีงบประมาณ พ.ศ.๒๕๖๑ – ๒๕๖๔)

**๗. สถานที่ดำเนินการ**

หมู่บ้านในเขตพื้นที่องค์การบริหารส่วนตำบลเมืองโดน จำนวน ๗ หมู่บ้าน

**๘. วิธีดำเนินการ**

- แต่งตั้งคณะทำงานด้านการบริหารจัดการขยะมูลฝอยของชุมชนระดับตำบล

 - ประชุมคณะทำงานเพื่อหาแนวทางในการจัดทำแผน

 - เสนอโครงการเพื่อขออนุมัติต่อคณะผู้บริหารองค์การบริหารส่วนตำบลเมืองโดน

- ประชุมประชาคมหมู่บ้าน เพื่อจัดทำแผนปฏิบัติการจัดการขยะ

 - ดำเนินการถ่ายทอดความรู้ในการกำจัดขยะและคัดแยกขยะให้กับประชาชนในพื้นที่

 - สรุปผลการดำเนินงาน

**๙. งบประมาณ**

๑๐๐,๐๐๐.- บาท (-หนึ่งแสนบาทถ้วน-)

**๑๐. ผลที่คาดว่าจะได้รับ**

๑. ประชาชนตำบลเมืองโดนมีความรู้ความเข้าใจเกี่ยวกับนโยบายด้านการบริหารจัดการขยะชุมชน “จังหวัดสะอาด”

๒. เพื่อส่งเสริมการบริหารจัดการขยะมูลฝอยชุมชนขององค์กรปกครองส่วนท้องถิ่น โดยหลักการ ๓Rs คือ การใช้น้อย ใช้ซ้ำ และนำกลับมาใช้ใหม่

๓. ประชาชนได้ดูแลสภาพแวดล้อมภายในหมู่บ้านและครัวเรือนของตนเองโดยชุมชน และเพื่อชุมชน

๔. ประชาชนในตำบลเมืองโดนมีความรู้ความเข้าใจในการคัดแยกขยะก่อนทิ้ง และเพิ่มรายได้ให้กับครอบครัว อีกทั้งยังเป็นการปลูกฝังจิตสำนึกให้กับประชาชน ในหมู่บ้านและครอบครัว มีวินัยในการทิ้งขยะและคัดแยกขยะ

**๒) โครงการปลูกต้นไม้เฉลิมพระเกียรติ**

**๑. ชื่อโครงการ : โครงการปลูกต้นไม้เฉลิมพระเกียรติ**

**๒. หลักการและเหตุผล**

ปัจจุบันป่าในชุมชนตำบลเมืองโดนมีจำนวนลดน้อยลง เนื่องจากมีการบุกรุกทำลายป่าบริเวณที่เป็นที่โล่งหรือที่ที่ไม่มีต้นไม้ใหญ่แน่นหนา ทำให้ชุมชนได้เสียพื้นที่ป่าไปโดยการขอคืนพื้นที่ป่านั้นทำได้ลำบาก เพราะชาวบ้านที่บุกรุกได้ออกมาอ้างสิทธิ์ในการการถือครองที่ดินมานาน ดังนั้นเพื่อเป็นการรักษาป่าในส่วนที่ยังคงเหลืออยู่และป้องกันการบุกรุกเพิ่มจนหมดพื้นที่ป่า จึงมีความจำเป็นที่จะต้องร่วมกันอนุรักษ์ป่าไว้โดยการร่วมกันปลูกป่าและกำหนดแนวเขตป่าที่มีอยู่ร่วมกันของคนในชุมชน องค์การบริหารส่วนตำบลธาตุจึงได้จัดทำโครงการปลูกต้นไม้เฉลิมพระเกียรติ ขึ้น

เพื่อให้ประชาชนในตำบลเมืองโดนได้ร่วมกันปลูกป่าในที่สาธารณะของชุมชน เพื่อป้องกันการบุกรุกทลายป่าในชุมชน และเป็นการสร้างความเข้าใจในบทบาทและหน้าที่ของคนในชุมชนที่จะต้องร่วมกันอนุรักษ์สิ่งแวดล้อมที่มีอยู่ในชุมชน ตลอดทั้งสร้างความรักความสามัคคีของคนในชุมชนที่ได้ร่วมกันทำคุณประโยชน์ให้กับสังคมของตนเอง เพื่อเป็นแบบอย่างของลูกหลานสืบต่อไป

**๓.วัตถุประสงค์**

๑.เพื่อเฉลิมพระเกียรติพระบาทสมเด็จพระเจ้าอยู่หัวและ[สมเด็จพระนางเจ้าสิริกิติ์พระบรมราชินีนาถ](http://th.wikipedia.org/wiki/%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B8%99%E0%B8%B2%E0%B8%87%E0%B9%80%E0%B8%88%E0%B9%89%E0%B8%B2%E0%B8%AA%E0%B8%B4%E0%B8%A3%E0%B8%B4%E0%B8%81%E0%B8%B4%E0%B8%95%E0%B8%B4%E0%B9%8C_%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B4%E0%B8%99%E0%B8%B5%E0%B8%99%E0%B8%B2%E0%B8%96)

๒. เพื่อเป็นการสนองแนวพระราชดำริในการดำเนินงานรณรงค์การปลูกป่า เพื่ออนุรักษ์ ทรัพยากรน้ำและสภาพแวดล้อม

 ๓.เพื่ออนุรักษ์ป่าชุมชน

 ๔. ส่งเสริมสนับสนุนการมีส่วนร่วมของประชาชนในการอนุรักษ์ทรัพยากรธรรมชาติ และสิ่งแวดล้อม

๕.เพื่อรักษาความสมดุลของระบบนิเวศน์ คืนความชุ่มชื้นอุดมสมบูรณ์ให้กับผืนแผ่นดิน

๖. เพื่อเป็นการสร้างจิตสำนึกที่ดีในการจัดการสิ่งแวดล้อมของประชาชนตำบลเมืองโดน

๗. เพื่อเป็นการส่งเสริมให้ทุกภาคส่วนในเขตตำบลเมืองโดนมีส่วนร่วมในการอนุรักษ์สิ่งแวดล้อม

 ๘. เพื่อเพิ่มพื้นที่สีเขียวในชุมชน

 ๙. เพื่อสร้างความรักความสามัคคีของประชาชนในชุมชนตำบลเมืองโดน

**๔. เป้าหมาย**

หน่วยงานภาครัฐ ภาคเอกชนและประชาชนทั่วไปในเขตพื้นที่องค์การบริหารส่วนตำบลเมืองโดน อำเภอประทาย จังหวัดนครราชสีมา ร่วมกันปลูกต้นไม้ จำนวน ๑๐๐ คน

**๕. หน่วยงานที่รับผิดชอบโครงการ**

 สำนักปลัดองค์การบริหารส่วนตำบลเมืองโดน อำเภอประทาย จังหวัดนครราชสีมาร่วมกับสถานีตำรวจบ้านหันห้วยทรายสถานีพัฒนาที่ดินจังหวัดนครราชสีมาสำนักงานเกษตรอำเภอประทาย และโรงพยาบาลส่งเสริมสุขภาพตำบลหนองคู

**๖. ระยะเวลาดำเนินการ**

 ๔ ปี (ปีงบประมาณ พ.ศ.๒๕๖๑ – ๒๕๖๔)

**๗. สถานที่ดำเนินการ**

 พื้นที่ตำบลเมืองโดน

**๘. วิธีดำเนินการ**

 - ขออนุมัติโครงการ

- จัดทำโครงการ

- ขอรับการสนับสนุนกล้าไม้จากศูนย์เพาะชำกล้าไม้หนองเต็ง-จักราช จังหวัดนครราชสีมา

- จัดซื้อต้นไม้/จัดเตรียมสถานที่ปลูก

 - ดำเนินการประชาสัมพันธ์ประชาชนเข้าร่วมโครงการฯ

 - ดำเนินการปลูก ในพื้นที่ตำบลเมืองโดน

 - ติดตามและประเมินผลโครงการ

**๙. งบประมาณ**

 ๕๐,๐๐๐.- บาท (-ห้าหมื่นบาทถ้วน-)

**๑๐. ผลที่คาดว่าจะได้รับ**

๑. ประชาชนได้ร่วมเฉลิมพระเกียรติพระบาทสมเด็จพระเจ้าอยู่หัวและเฉลิมพระเกียรติ[สมเด็จพระนางเจ้าสิริกิติ์ พระบรมราชินีนาถ](http://th.wikipedia.org/wiki/%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B8%99%E0%B8%B2%E0%B8%87%E0%B9%80%E0%B8%88%E0%B9%89%E0%B8%B2%E0%B8%AA%E0%B8%B4%E0%B8%A3%E0%B8%B4%E0%B8%81%E0%B8%B4%E0%B8%95%E0%B8%B4%E0%B9%8C_%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B4%E0%B8%99%E0%B8%B5%E0%B8%99%E0%B8%B2%E0%B8%96)

๒ .เป็นการสนองแนวพระราชดำริในการดำเนินงานรณรงค์การใช้หญ้าแฝกในการพัฒนาทรัพยากรดินทรัพยากรน้ำและสภาพแวดล้อม

๓. การพังทลายของหน้าดินสองข้างทางลดลง เพิ่มพื้นที่ป่าไม้ของชุมชน

๔. ประชาชนมีส่วนร่วมในการอนุรักษ์ทรัพยากรธรรมชาติและสิ่งแวดล้อม

๕. เพื่อรักษาความสมดุลของระบบนิเวศน์ คืนความชุ่มชื้นอุดมสมบูรณ์ให้กับผืนแผ่นดิน

๖. เพื่อเป็นการสร้างจิตสำนึกที่ดีในการจัดการสิ่งแวดล้อมของประชาชนตำบลเมืองโดน

๗. เพื่อเป็นการเสริมสร้างความรัก สามัคคี และการมีส่วนร่วมของประชาชนและลดโลกร้อน

**๓) โครงการพัฒนาศักยภาพกลุ่มสตรีแม่บ้านตำบลเมืองโดน**

**๑. ชื่อโครงการ : โครงการพัฒนาศักยภาพกลุ่มสตรีแม่บ้านตำบลเมืองโดน**

**๒. หลักการและเหตุผล**

จากสภาพสังคมในปัจจุบันที่เปลี่ยนแปลงไปมากทำให้เกิดปัญหาต่างๆตามมา อาทิเช่น ปัญหาเรื่องความรุนแรงในครอบครัว ปัญหาเรื่องความรุนแรงในเด็กและสตรี ปัญหายาเสพติด และปัญหาเรื่องการตั้งครรภ์ไม่พร้อม ฯลฯ ซึ่งปัญหาต่างๆที่เกิดขึ้นนี้เป็นปัญหาใหญ่ที่สังคมควรให้ความสำคัญ ซึ่งอาจจะเป็นผลมาจากสภาพแวดล้อมหรือความเปลี่ยนไปทางด้านจิตใจของคนในสังคม คนสมัยก่อน จะมีคุณธรรมและศีลธรรมมากกว่าคนสมัยนี้ และขนบธรรมเนียมของสังคมไทยในสมัยก่อนผู้หญิงถูกอบรมเลี้ยงดูให้เป็นคนนุ่มนวล สงบเสงี่ยม ไม่หยาบกระด้าง เอาใจใส่และปรนนิบัติสามี ซึ่งเปรียบเทียบเหมือน ช้างเท้าหน้า ภรรยาต้องเป็นผู้ตาม เมื่อถูกกระทำรุนแรง ผู้หญิงเองก็ไม่ต้องการเปิดเผยให้คนภายนอกได้รับรู้ เนื่องจากอับอาย และถือว่าความรุนในครอบครัวและความเชื่อและค่านิยม เรื่องบทบาททางเพศ ที่ฝั่งรากลึกมายาวนานในสังคมไทย ให้ความสำคัญกับเพศชายในฐานะผู้นำ ทำให้เกิดแนวคิดที่ว่าผู้ชายมีอำนาจเหนือผู้หญิง ทำให้เด็กและผู้หญิงมีคุณค่าน้อยกว่าผู้ชาย และความเชื่อที่ว่าภรรยาและบุตรเป็นสมบัติของสามี ทำให้ต้องถูกทำร้าย ทุบตี และต้องอดทนอยู่กับสถานการณ์นั้นๆ แต่ในสังคมยุคปัจจุบันสตรีมีบทบาทมากยิ่งขึ้น กลุ่มสตรี ถือเป็นองค์กรภาคประชาชนที่มีความสำคัญในการมีส่วนร่วมพัฒนาพื้นที่ให้มีความเจริญรุดหน้า หากได้รับการพัฒนาให้มีความรู้และประสบการณ์ควบคู่กันไปแล้ว จะบังเกิดประโยชน์ต่อทางราชการและส่วนรวมในพื้นที่ สังคมไทยในอดีตผู้ชายมีสถานะเหนือกว่าผู้หญิงทุกด้าน ซึ่งในอดีตผู้หญิงจะถูกจำกัดสิทธิในด้านต่างๆค่อนข้างมากแต่ในปัจจุบันสตรีได้รับการยอมรับจากสังคมมากยิ่งขึ้น และมีบทบาทและหน้าที่ที่สำคัญมากขึ้น ทั้งต่อครอบครัวและต่อสังคม ทั้งในด้านการเมือง เศรษฐกิจและสังคม ซึ่งจะเห็นได้จากการที่สตรีได้รับการเลือกให้เป็นผู้นำประเทศ สมาชิกสภาผู้แทนราษฎร ผู้นำชุมชน กำนัน ผู้ใหญ่บ้าน และในยุคที่สตรีมีบทบาทและหน้าที่ที่สำคัญมากขึ้นทั้งต่อครอบครัวและต่อสังคมเช่นปัจจุบัน ทำให้สตรีต้องปรับตัวเพื่อให้สอดคล้องเหมาะสมกับบทบาทหน้าที่และสภาวการณ์ต่าง ๆ รวมทั้งแสวงหาความรู้และแนวคิดใหม่ ๆ ให้กับตนเองเพื่อนำไปประยุกต์ใช้ เพื่อให้เกิดประโยชน์ต่อตนเองและสังคม อีกทั้งยังเป็นการเสริมสร้างศักยภาพในการเรียนรู้และพัฒนาตนเองของสตรีให้ดียิ่งขึ้น

 องค์การบริหารส่วนตำบลถือเป็นองค์กรที่มีความใกล้ชิดกับประชาชนมากที่สุดองค์กรหนึ่ง และเพื่อพัฒนากลุ่มสตรีตำบลเมืองโดนให้มีความเข้มแข็ง เสริมสร้างและพัฒนาวิสัยทัศน์ของกลุ่มสตรี ให้มีบุคลิกภาพ ที่โดดเด่น น่าเชื่อถือ สร้างการยอมรับ สร้างทัศนคติที่เอื้อต่องานบริการ ให้เกิดความคิดริเริ่มสร้างสรรค์ เป็นฐานพลังในการขับเคลื่อนกิจกรรมต่างๆ ในชุมชนให้ประสบความสำเร็จ เป็นแบบอย่างที่ดี ในการแก้ไขปัญหาสังคม และมีส่วนร่วมในการพัฒนาแก้ไขปัญหาในระดับท้องถิ่นอันเป็นรากฐานสำคัญ ของการพัฒนาประเทศต่อไป  อาศัยอำนาจหน้าที่ขององค์การบริหารส่วนตำบล ตามพระราชบัญญัติสภาตำบล และองค์การบริหารส่วนตำบล พ.ศ.๒๕๓๗ ( และฉบับแก้ไขเพิ่มเติมถึงฉบับที่ ๖ ปี พ.ศ.๒๕๕๒ ) มาตรา ๖๗ (๖) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ ตามพระราชบัญญัติกำหนดแผน และขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ หมวด ๒ มาตรา ๑๖ ให้เทศบาล เมืองพัทยาและองค์การบริหารส่วนตำบลมีอำนาจ และหน้าที่ในการจัดระบบบริการสาธารณะ เพื่อประโยชน์ของประชาชนในท้องถิ่นของตนเอง ดังนี้ (๑๐) การสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาสองค์การบริหารส่วนตำบลเมืองโดน จึงได้ดำเนินการจัดโครงการพัฒนาศักยภาพกลุ่มสตรีแม่บ้านตำบลเมืองโดน ขึ้น

**๓. วัตถุประสงค์**

๑. เพื่อพัฒนาและสร้างความเชื่อมั่นให้กลุ่มสตรีแม่บ้านให้มีความเข้มแข็ง เป็นฐานพลัง ในการขับเคลื่อนกิจกรรมต่าง ๆ เพื่อแก้ไขปัญหาให้กับชุมชนและสังคม ตามนโยบายของรัฐบาลให้บรรลุผลสำเร็จตามเป้าหมาย

๒. เพื่อสร้างโอกาสให้กลุ่มสตรีได้เรียนรู้และนำความรู้ไปพัฒนาอันจะนำไปสู่ความเข้มแข็ง ของกลุ่มในการบริหารงานและแก้ไขปัญหาและนำความรู้และประสบการณ์ที่ได้รับมาปรับใช้กับพื้นที่ให้เกิดประโยชน์สูงสุด

๓. เพื่อเสริมสร้างความรู้ ทักษะ และเพิ่มขีดความสามารถต่อการพัฒนาความเป็นผู้นำของสตรีในการที่จะบริหารจัดการองค์กรสตรีให้มีประสิทธิภาพ

**๔. เป้าหมาย**

 กลุ่มสตรีแม่บ้านภายในตำบลเมืองโดน จำนวน ๗ หมู่บ้าน จำนวนทั้งสิ้น ๑๒๐ คน

**๕. วิธีดำเนินการ**

๑. นำเสนอโครงการเพื่อขออนุมัติต่อผู้บริหารองค์การบริหารส่วนตำบลเมืองโดน

 ๒. ติดต่อประสานงานวิทยากร

 ๓. ติดต่อประสานงานผู้เข้าร่วมโครงการ ผู้ที่เกี่ยวข้องและกลุ่มเป้าหมาย

 ๔. ดำเนินการตามโครงการฯ

 ๕. สรุปผลการดำเนินงาน

**๖. ระยะเวลาและสถานที่ดำเนินการ**

 ๔ ปี (ปีงบประมาณ พ.ศ.๒๕๖๑ – ๒๕๖๔)

**๗. สถานที่ดำเนินการ**

องค์การบริหารส่วนตำบลเมืองโดน

**๘. งบประมาณ**

จำนวน ๓๐,๐๐๐ บาท (- สามหมื่นบาทถ้วน- )

**๙. ผู้รับผิดชอบโครงการ**

สำนักปลัดองค์การบริหารส่วนตำบลเมืองโดน อำเภอประทาย จังหวัดนครราชสีมา

**๑๐. ผลที่คาดว่าจะได้รับ**

๑ กลุ่มสตรีแม่บ้านมีความเข้มแข็ง เป็นฐานพลังในการขับเคลื่อนกิจกรรมต่างๆ เพื่อแก้ไขปัญหาให้กับชุมชนและสังคม ตามนโยบายของรัฐบาลให้บรรลุผลสำเร็จตามเป้าหมาย

๒. กลุ่มสตรีสามารถนำความรู้ที่ได้รับไปพัฒนาอันจะนำไปสู่ความเข้มแข็งในการ แก้ไขปัญหาและนำความรู้และประสบการณ์ที่ได้รับมาปรับใช้กับพื้นที่ให้เกิดประโยชน์สูงสุดต่อครอบครัว ชุมชนและสังคม

๓ กลุ่มสตรีมีความรู้ ทักษะและขีดความสามารถต่อการพัฒนาความเป็นผู้นำของสตรีในการที่จะบริหารจัดการองค์กรสตรีให้มีประสิทธิภาพ

**๑.๓ การสร้างจิตสำนึกและความตระหนักแก่เด็กและเยาวชน**

**๑.๑.๓ (๑) โครงการอบรมเยาวชนตำบลเมืองโดน**

**๑. ชื่อโครงการ : โครงการอบรมเยาวชนตำบลเมืองโดน**

**๒. หลักการและเหตุผล**

เยาวชนเป็นพลังที่สำคัญในการพัฒนาสังคม การพัฒนาเยาวชนให้เป็นพลังสำคัญ ของประเทศชาติจึงเป็นหน้าที่สำคัญอย่างยิ่งที่ทุกภาคส่วน เช่น ภาคราชการ องค์กรปกครองส่วนท้องถิ่น สถานศึกษา องค์กรชุมชน วัด และประชาชนทั่วไป ในลักษณะบูรณาการ ซึ่งต้องมีส่วนร่วมในการพัฒนา สนับสนุน และวางรากฐาน และปลูกผังให้เยาวชน เป็นกำลังสำคัญ เป็นบุคลากรที่มีคุณภาพของสังคมต่อไป โดยการให้เยาวชนได้เรียนรู้ กระตุ้นให้คิด เสนอความคิดเห็น นำเสนออย่างเป็นระบบ และมีส่วนร่วมในการพัฒนา เช่น การแก้ไขปัญหายาเสพติด แก้ไขปัญหาโรคเอดส์ การแก้ไขปัญหาท้องก่อนวัยอันสมควร การเตรียมผู้นำชุมชนในอนาคต ฯลฯ การพัฒนาเพิ่มทักษะให้เยาวชนเหล่านี้ได้ให้เป็นผู้กล้าที่จะสร้างสรรค์แสดงออกถึงความสามารถ โดยยึดหลักคุณธรรม จริยธรรมในการดำเนินชีวิต คิดดี ทำดีสามารถความรู้ มาประยุกต์ใช้ให้เกิดประโยชน์สูงสุดเพื่อตนเองและเพื่อส่วนรวม ปฏิบัติตนตามหน้าที่ที่ได้รับมอบหมาย จะทำให้มีสุขภาพกาย สุขภาพจิตที่ดี สร้างสัมพันธภาพที่ดีกับบุคคลอื่น นอกจากการเรียนในห้องเรียนแล้ว สามารถช่วยกันสร้างสรรค์สังคมให้น่าอยู่โดยใช้ความรู้ที่ได้มาให้เป็นประโยชน์ต่อชุมชน และเยาวชนยังเป็น ช่วงวัยที่เป็นหัวเลี้ยวหัวต่อของชีวิต หากได้รับการส่งเสริมและพัฒนาในทิศทางที่ถูกต้อง เยาวชนก็จะมีส่วนร่วมในการสะท้อนปัญหาและได้รับการกระตุ้นให้มีส่วนมีเวทีให้เยาวชนได้แสดงออกในสิ่งที่ถูกต้อง ซึ่งสังคม สามารถนำพลังที่มีอยู่ไปใช้ประโยชน์ในการพัฒนาได้ ตลอดจนเป็นการป้องกันปัญหาที่จะเกิดขึ้นกับเยาวชนในอนาคตได้

อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติม (ฉบับที่ ๖) พ.ศ. ๒๕๕๒ ส่วนที่ ๓ อำนาจหน้าที่ขององค์การบริหารส่วนตำบล มาตรา ๖๗ ภายใต้บังคับแห่งกฎหมาย องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล ดังต่อไปนี้ (๖) ส่งเสริมการพัฒนาสตรี เด็ก เยาวชน ผู้สูงอายุและผู้พิการ และตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ หมวด ๒ มาตรา ๑๖ ให้เทศบาล เมืองพัทยาและองค์การบริหารส่วนตำบลมีอำนาจและหน้าที่ในการจัดระบบบริการสาธารณะ เพื่อประโยชน์ของประชาชนในท้องถิ่นของตนเอง ดังนี้ (๑๐) การสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส องค์การบริหารส่วนตำบลเมืองโดนได้ตระหนักถึงความสำคัญของพลังของคนรุ่นใหม่ที่จะเป็นกำลังสำคัญในการพัฒนาหมู่บ้าน ชุมชน ต่อไปในอนาคต จึงได้จัดทำโครงการอบรมเยาวชนตำบลเมืองโดน ขึ้น โดยผนึกพลังจากทุกภาคส่วน ในการพัฒนาศักยภาพของเยาวชนให้ครอบคลุมทุกด้าน เพื่อสร้างพลังเยาวชนในการพัฒนา และเตรียมสร้างผู้นำรุ่นใหม่ไว้ให้สังคม ชุมชน หมู่บ้าน ในอนาคตต่อไป

**๓. วัตถุประสงค์**
 ๑. เพื่อเตรียมเยาวชนให้มีความรู้ ความเข้าใจในเรื่องวินัยจราจร

๒. เพื่อให้เยาวชนเกิดความรู้ ความเข้าใจและรู้เท่าทันในเรื่องพิษภัยของยาเสพติดและโรคภัย ที่เกิดมาจากยาเสพติด

๓. เพื่อให้เยาวชนได้มีความปรองดอง สมานฉันท์ ความรักความสามัคคี ในหมู่เพื่อนเยาวชน

๔. เพื่อให้เยาวชนเกิดความตระหนัก ต่อบทบาทหน้าที่ของตนเอง และมีส่วนร่วมในการเสนอ ความต้องการในการพัฒนาและมีภาวะผู้นำ

๕.เพื่อให้เยาวชนได้มีความรู้ความเข้าใจในการใช้ชีวิตในสังคมยุคปัจจุบัน สามารถอยู่ร่วมกับบุคคลอื่นในสังคมได้อย่างมีความสุข โดยเฉพาะเรื่องการตั้งครรภ์ไม่พร้อม การป้องกันการติดเชื้อเอดส์ โรคที่ติดต่อ ทางเพศสัมพันธ์ ฯลฯ

**๔. เป้าหมาย**

เยาวชนในตำบลเมืองโดนจำนวน ๗ หมู่บ้าน จำนวน ๙๐ คน

**๕. วิธีดำเนินการ**

- ประชุมผู้เกี่ยวข้องเพื่อหาแนวทางในการจัดทำโครงการ

 - นำเสนอโครงการเพื่อขออนุมัติต่อคณะผู้บริหารองค์การบริหารส่วนตำบลเมืองโดน

 - แต่งตั้งคณะกรรมการดำเนินงานรับผิดชอบแต่ละฝ่ายและประชุมชี้แจง

 - ประสานงานขอความร่วมมือด้านสถานที่ดำเนินโครงการฯ

 - ดำเนินการตามโครงการ

1. กิจกรรมการให้ความรู้การรักษาศีล ๕ เพื่อแก้ไขปัญหาของสังคม
2. กิจกรรมการให้ความรู้เรื่องกฎหมายเกี่ยวกับเยาวชนและการป้องกันและแก้ไขปัญหา ยาเสพติด การปฏิบัติตามกฎจราจร
3. กิจกรรมการให้ความรู้เรื่องการตั้งครรภ์ไม่พร้อม การป้องกันการติดเชื้อเอดส์ โรคที่ติดต่อ ทางเพศสัมพันธ์ ฯลฯ
4. กิจกรรมการทัศนศึกษาของเยาวชนตำบลเมืองโดน

**๖. ระยะเวลาดำเนินการ**

 ๔ ปี (ปีงบประมาณ พ.ศ.๒๕๖๑ – ๒๕๖๔)

**๗. สถานที่ดำเนินการ**

องค์การบริหารส่วนตำบลเมืองโดน และทัศนศึกษานอกสถานที่ (ตามที่ อบต.กำหนด)

**๘. งบประมาณ**

จำนวน ๑๕๐,๐๐๐.- บาท (-หนึ่งแสนสองหมื่นบาทถ้วน-)

**๙. ผู้รับผิดชอบโครงการ**

 สำนักปลัดองค์การบริหารส่วนตำบลเมืองโดน อำเภอประทาย จังหวัดนครราชสีมา

**๑๐. ผลที่คาดว่าจะได้รับ**

๑. เยาวชนให้มีความรู้ ความเข้าใจ และมีส่วนร่วมในการพัฒนาหมู่บ้าน/ชุมชน

๒. เยาวชนเกิดความรู้ ความเข้าใจและรู้เท่าทันในเรื่องของยาเสพติดและโรคภัยที่เกิดมาจากยาเสพติด

๓. เยาวชนได้มีความปรองดอง สมานฉันท์ ความรักความสามัคคี ในหมู่เพื่อนเยาวชน

๔.เยาวชนเกิดความตระหนักต่อบทบาทหน้าที่ของตนเอง และมีส่วนร่วมในการเสนอ ความต้องการในการพัฒนา และมีภาวะผู้นำ

๕. เยาวชนได้มีความรู้ความเข้าใจในการใช้ชีวิตในสังคมยุคปัจจุบัน สามารถอยู่ร่วมกับบุคคลอื่น ในสังคมได้อย่างมีความสุข โดยเฉพาะเรื่องการตั้งครรภ์ไม่พร้อม

**๑๑.** การประเมินโครงการ

 เมื่อเสร็จสิ้นโครงการทำการประเมินโครงการโดยใช้แบบสอบถามในการประเมินจากเยาวชนที่เข้าร่วมโครงการ เพื่อจะได้นำข้อมูลที่ได้จากการประเมินโครงการมาพิจารณาปรับปรุงและแก้ไข ในการดำเนินกิจกรรมครั้งต่อไป

**มิติที่ ๒ การบริหารราชการเพื่อป้องกันการทุจริต**

**๒.๑ แสดงเจตจำนงทางการเมืองในการต่อต้านการทุจริตของผู้บริหาร**

**๒.๑.๑(๑) กิจกรรมประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น**

**๑. ชื่อโครงการ : กิจกรรมประกาศเจตจำนงต่อต้านการทุจริตของผู้บริหารองค์การบริหารส่วนตำบล**

**เมืองโดน**

**๒. หลักการและเหตุผล/ที่มาของโครงการ**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว ๓ ฉบับ ปัจจุบันที่ใช้อยู่เป็นฉบับที่ ๓ เริ่มจากปี พ.ศ. ๒๕๖๐ จนถึงปี พ.ศ. ๒๕๖๔ ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ ประเทศไทยใสสะอาด ไทยทั้งชาติต้านทุจริต มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต ไม่น้อยกว่าร้อยละ ๕๐ ในปี พ.ศ. ๒๕๖๔ ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริต ประพฤติมิชอบ โดยได้กำหนดยุทธศาสตร์การดำเนินงานออกเป็น ๖ ยุทธศาสตร์ดังนี้

 ยุทธศาสตร์ที่ ๑ สร้างสังคมที่ไม่ทนต่อการทุจริต

 ยุทธศาสตร์ที่ ๒ ยกระดับเจตจำนงทางการเมืองในการต่อต้านการทุจริต

 ยุทธศาสตร์ที่ ๓ สกัดกั้นการทุจริตเชิงนโยบาย

 ยุทธศาสตร์ที่ ๔ พัฒนาระบบป้องกันการทุจริตเชิงรุก

 ยุทธศาสตร์ที่ ๕ ปฏิรูปกลไกและกระบวนการปราบปรามการทุจริต

 ยุทธศาสตร์ที่ ๖ ยกระดับคะแนนดัชนีการรับรู้การทุจริต

 องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นโดยยึดหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

 ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่น ให้เหือดหายไป

 ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาลบังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศไทยต่อไป

**๓. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลเมืองโดน ด้วยการจัดทำแผนป้องกันการทุจริตในองค์กร

**๔. เป้าหมาย/ผลผลิต**

 ๑. ประกาศเจตจำนงการต่อต้านการทุจริตของผู้บริหาร อย่างน้อย ๑ ฉบับ

 ๒. มีการประกาศเจตจำนงการต่อต้านการทุจริตของผู้บริหารต่อสาธารณะชน

 ๓. แผนปฏิบัติการป้องกันการทุจริตขององค์กรปกครองส่วนท้องถิ่น ๔ ปี

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีการดำเนินการ**

 ๑. ประกาศเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลเมืองโดน

 ๒. ประชุมหน่วยงาน/บุคคลที่เกี่ยวข้อง

 ๓. จัดตั้งคณะทำงาน

 ๔. ประชุมคณะทำงาน

 ๕. จัดทำแผนปฏิบัติการป้องกันการทุจริต

 ๖. ประกาศการใช้แผนปฏิบัติการป้องกันการทุจริต

 ๗. ดำเนินการตามแผนปฏิบัติการป้องกันการทุจริต

 ๘. รายงานผลการดำเนินงาน

**๗. ระยะเวลาดำเนินการ**

 ๔ ปี (ปีงบประมาณ พ.ศ.๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบ**

 สำนักงานปลัด องค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 **ผลผลิต**

 - มีการประกาศเจตจำนงการต่อต้านการทุจริตของผู้บริหาร

 - มีการประกาศเจตจำนงการต่อต้านการทุจริตของผู้บริหารต่อสาธารณะชน

 - มีแผนปฏิบัติการป้องกันการทุจริตขององค์กรปกครองส่วนท้องถิ่น ๔ ปี

  **ผลลัพธ์**

 - การบริหารราชการขององค์การบริหารส่วนตำบลเมืองโดนมีความโปร่งใส สามารถป้องกันการทุจริตของบุคลากรในองค์กรได้

 - ลดข้อร้องเรียนการดำเนินงานขององค์กรปกครองส่วนท้องถิ่น

**๒.๒.๒(๑) กิจกรรม “สร้างความโปร่งใสในการใช้จ่ายงบประมาณ”**

**๑ ชื่อโครงการ/กิจกรรม/มาตรการ** กิจกรรม “สร้างความโปร่งใสในการใช้จ่ายเงินงบประมาณ”

**๒. หลักการและเหตุผล/ที่มาของโครงการ**

 พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๕๘

**๓. วัตถุประสงค์**

 ๑ เพื่อเป็นการปฏิบัติงานให้โปร่งใสสามารถตรวจสอบได้

 ๒. เพื่อให้หน่วยงานมีระบบป้องกันผลประโยชน์ทับซ้อน

 ๓. เพื่อเป็นการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

**๔. เป้าหมาย/ผลผลิต**

 เจ้าหน้าที่ผู้ปฏิบัติงานด้านพัสดุ

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 ๑. จัดทำคู่มือการปฏิบัติงานในการตรวจสอบบุคลากรในหน่วยงาน ถึงความเกี่ยวข้องกับผู้เสนองานในการจัดหาพัสดุ

 ๒. ปรับปรุงขั้นตอนการรายงานผลการจัดหาพัสดุ โดยมีการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดหาพัสดุ เพื่อป้องกันผลประโยชน์ทับซ้อน

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณ

**๙. ผู้รับผิดชอบ**

 กองคลัง องค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 ๑. มีระบบป้องกันผลประโยชน์ทับซ้อน

 ๒. มีการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

 ๓. มีการปฏิบัติงานที่มีประสิทธิภาพ โปร่งใสตรวจสอบได้

**๒.๒.๒ (๑) มาตรการการออกคำสั่งมอบหมายของนายกองค์การบริหารส่วนตำบล ปลัดอบต. และหัวหน้าส่วนราชการ**

**๑. ชื่อโครงการ : มาตรการการออกคำสั่งมอบหมายของนายกองค์การบริหารส่วนตำบล ปลัดอบต.และหัวหน้าส่วนราชการ**

**๒. หลักการและเหตุผล**

 องค์การบริหารส่วนตำบลเมืองโดน เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ ๖) พ.ศ. ๒๕๕๒ และหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ และหน้าที่ตามกฎหมายอื่นที่กำหนดให้องค์การบริหารส่วนตำบลมีหน้าที่ต้องทำอีกมากมาย ในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ นั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมายไปรวมอยู่กับฝ่ายบริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงานระดับสำนัก กอง และฝ่ายต่างๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริต ประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

 เพื่อให้เป็นไป ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบลเมืองโดน ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองทีดี พ.ศ. ๒๕๔๖ มาตรา ๖ และมาตรา ๓๗ ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า

 ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ขององค์การบริหารส่วนตำบลเมืองโดน ขึ้น

**๓. วัตถุประสงค์**

 ๑) เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการของประชาชน

 ๒) เพื่อให้ประชาชนมีความพึงพอใจในการให้บริการจากหน่วยงาน

 ๓) เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

 ๔) เพื่อป้องกันการผูกขาดอำนาจหน้าที่ในการใช้ดุลยพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**๔. เป้าหมาย**

 จัดทำคำสั่งมอบหมายงานของนายก ปลัด และหัวหน้าส่วนราชการ

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 ๑) ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือ สั่งการ

 ๒) จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

 ๓) จัดทำประกาศ ประชาสัมพันธ์ให้ประชาชนทราบ

 ๔) ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบโครงการ**

 สำนักงานปลัด องค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 **๑) ผลผลิต**

 - มีคำสั่งมอบหมายงานให้ผู้ที่เกี่ยวข้องปฏิบัติราชการแทน

 **๒) ผลลัพธ์**

 - ประชาชนมีความพึงพอใจในบริการที่ได้รับอยู่ในระดับดี

 - ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

**๒.๒.๓ (๑) โครงการเผยแพร่ข้อมูลข่าสารด้านการจัดซื้อ-จัดจ้าง**

**๑. ชื่อโครงการ/กิจกรรม/มาตรการ** โครงการเผยแพร่ข้อมูลข่าวสารด้านการจัดซื้อ – จัดจ้าง

**๒. หลักการและเหตุผล/ที่มาของโครงการ**

เนื่องจากองค์การบริหารส่วนตำบลเมืองโดน มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่องค์การบริหารส่วนตำบลเมืองโดน จะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

 เพื่อให้เป็นไป ตามพระราชบัญญัติข้อมูลข่าวสารของราชการ พ.ศ. ๒๕๔๐ และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๒๓ ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

 ดังนั้น เพื่อให้การบริหารงบประมาณขององค์การบริหารส่วนตำบลเมืองโดน เป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างขององค์การบริหารส่วนตำบลเมืองโดน ทุกโครงการและกิจกรรม

**๓. วัตถุประสงค์**

 ๑) เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ขององค์การบริหารส่วนตำบลเมืองโดน

 ๒) เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

 ๓) เพื่อป้องกันการทุจริตในหน่วยงาน

**๔. เป้าหมาย/ผลผลิต**

 เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ขององค์การบริหารส่วนตำบลเมืองโดน ที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. ๒๕๓๕ แก้ไขเพิ่มเติม (ฉบับที่ ๙) พ.ศ. ๒๕๕๓ ได้แก่ ทางเว็บไซต์ บอร์ดประชาสัมพันธ์ หนังสือประชาสัมพันธ์

**๕. พื้นที่ดำเนินการ**

 องค์การบริหารส่วนตำบลเมืองโดน และชุมชนต่างๆ ภายในพื้นที่ตำบลเมืองโดน

**๖. วิธีดำเนินการ**

 ๑) รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

 - ประกาศการจัดซื้อ – จัดจ้าง

 - ประกาศการกำหนดราคากลางในการจัดซื้อ – จัดจ้าง

 - ประกาศกำหนดวัน เวลา สถานที่ในการตรวจรับงาน

 - ประกาศวัน เวลา สถานที่ในการตรวจรับงาน

 - ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

 - ประกาศวัน เวลา สถานที่ในการตรวจรับงาน

 ๒) นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ขององค์การบริหารส่วนตำบลเมืองโดน ได้แก่ ทางเว็บไซต์ บอร์ดประชาสัมพันธ์ หนังสือประชาสัมพันธ์ หน่วยงานราชการ เป็นต้น

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบ**

 กองคลัง องค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 **๑) ผลผลิต**

 เผยแพร่ข้อมูลข่าวสารเกี่ยวกับการจัดซื้อจัดจ้างอย่างน้อย ๓ ช่องทาง

 **๒) ผลลัพธ์**

 - ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ ๗๐ ของโครงการที่จัดซื้อจัดจ้างทั้งหมด

 - การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

 - สามารถลดปัญหาการร้องเรียนการทุจริตในการจัดซื้อจัดจ้างได้

**๒.๒.๓ (๒) โครงการจ้างสำรวจความพึงพอใจในการรับบริการของประชาชน**

**๑. ชื่อโครงการ/กิจกรรม/มาตรการ** **โครงการจ้างสำรวจความพึงพอใจในการรับบริการของประชาชน**

**๒. หลักการและเหตุผล/ที่มาของโครงการ**

องค์การบริหารส่วนตำบลเมืองโดน มีหน้าที่ในการจัดทำบริการสาธารณะให้แก่ประชาชนในท้องถิ่นตามอำนาจหน้าที่ และหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ และหน้าที่อื่นตามที่กฎหมายกำหนดให้เป็นหน้าที่ของ อบต.และในการปฏิบัติหน้าที่นั้นต้องเป็นไปเพื่อประโยชน์สุขของประชาชน โดยคำนึงถึงการมีส่วนร่วมของประชาชนในการจัดทำแผนพัฒนาอบต. การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ให้เป็นไปตามกฎหมาย ระเบียบ ข้อบังคับ จากภารกิจหน้าที่ในการจัดทำบริการ สารธารณะให้แก่ประชาชนในพื้นที่ นั้น องค์การบริหารส่วนตำบลในฐานะผู้ให้บริการก็จะไม่ทราบว่าภารกิจที่ให้บริการไปนั้น ประชาชนได้รับประโยชน์ หรือเกิดประโยชน์สูงสุดแก่ประชาชนมากน้อยเพียงใด การให้บริการมีคุณภาพเพียงใด ตอบสนองความต้องการผู้รับบริการหรือไม่ การที่จะทราบถึงความพึงพอใจจากผู้รับบริการ จึงต้องมีโครงการสำรวจความพึงพอใจของผู้รับบริการ

 เพื่อให้เป็นไปตามวิธีการบริหารกิจการบ้านเมืองที่ดี คำนึงถึงการมีส่วนร่วมของประชาชน การตรวจสอบและประเมินผลการปฏิบัติราชการ และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๖ ที่กำหนดให้การบริหารกิจการบ้านเมืองที่ดีนั้น จะต้องก่อให้เกิดประโยชน์สุขของประชาชนเกิดผลสัมฤทธิ์ต่อภารกิจของรัฐมีประสิทธิภาพและเกิดความคุ้มค่าในเชิงภารกิจของรัฐ ประชาชนได้รับการอำนวยความสะดวก และได้รับการตอบสนองความต้องการ ประกอบกับจังหวัด แจ้งให้องค์การบริหารส่วนตำบลดำเนินการสำรวจความพึงพอใจจากประชาชน ผู้มาขอรับบริการสาธารณะจากองค์การบริหารส่วนตำบลเมืองโดน ของตัวชี้วัดที่ ๑ มิติที่ ๒ มิติด้านคุณภาพการให้บริการ เพื่อประโยชน์ในท้องถิ่น ลูกจ้างและพนักงานจ้าง อีกทั้งเพื่อเป็นการสร้างความโปร่งใสในการให้บริการสาธารณะประโยชน์ให้ประชาชนเกิดความพึงพอใจ จึงจำเป็นต้องมีโครงการนี้ขึ้นมา

**๓. วัตถุประสงค์**

 ๓) เพื่อเป็นการสร้างความโปร่งใสในการให้บริการสาธารณะการให้บริการประชาชนให้เกิดความพึงพอใจ

 ๒) เพื่อเป็นการสร้างจิตสำนึกความตระหนักให้แก่บุคลากรผู้ให้บริการ ปฏิบัติหน้าที่ในการให้บริการ โดยยึดประโยชน์สุขของประชาชน

 ๓) เพื่อเป็นการปรับปรุงและพัฒนางานด้านบริการให้มีคุณภาพ และประสิทธิภาพ

 ๔) เพื่อเป็นการป้องกันปัญหาร้องเรียน การทุจริตประพฤติมิชอบในหน่วยงาน

**๔. เป้าหมาย/ผลผลิต**

 จัดจ้างสถาบันการศึกษาระดับอุดมศึกษาของรัฐที่มีการสอนในระดับปริญญาตรีขึ้นไปภายในเขตจังหวัด ทำการสำรวจความพึงพอใจของประชาชนในเขตองค์การบริหารส่วนตำบลเมืองโดน จำนวน ๑ ครั้ง ต่อปี

**๕. พื้นที่ดำเนินการ**

 พื้นที่ในเขตตำบลเมืองโดน

**๖. วิธีดำเนินการ**

 ๑) ขออนุมัติดำเนินการตามโครงการ และดำเนินการจัดจ้างสถาบันอุดมศึกษาของรัฐในเขตพื้นที่จังหวัดตามระเบียบพัสดุฯ

 ๒) ดำเนินการสำรวจความพึงพอใจจากประชาชนในเขตองค์การบริหารส่วนตำบลตามรูปแบบที่กำหนด

 ๓) สรุปประมวลผลการสำรวจความพึงพอใจแจ้งให้องค์การบริหารส่วนตำบลทราบ

 ๔) ดำเนินการเบิกจ่ายเงินให้แก่สถาบันผู้ทำการประเมิน

 ๕) ปิดประกาศผลสำรวจความพึงพอใจให้ประชาชนทราบ

 ๖) นำผลการประเมินมาปรับปรุงการทำงานด้านบริการสาธารณะ เพื่อประโยชน์สุขแก่ประชาชน

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 จำนวน ๒๕,๐๐๐.- (สองหมื่นห้าพันบาทถ้วน)

**๙. ผู้รับผิดชอบ**

 สำนักงานปลัด องค์การบริหารส่วนตำบลเมืองโดน

๑๐**. ตัวชี้วัด/ผลลัพธ์**

 ๑) ผลผลิต

 ผลการสำรวจความพึงพอใจของประชาชนที่มีต่อการบริหารงานขององค์การบริหารส่วนตำบลเมืองโดน จำนวน ๕ ฉบับ

 ๒) ผลลัพธ์

 - ประชาชนผู้รับบริการมีความพึงพอใจไม่ต่ำกว่าร้อยละ ๘๐

 - การให้บริการสาธารณะมีความโปร่งใส และเกิดประโยชน์สูงสุดแก่ประชาชน

**๒.๓ มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

**๒.๓.๑(๑) โครงการลดขั้นตอนและระยะเวลาการปฏิบัติราชการ**

**๑. ชื่อโครงการ : โครงการลดขั้นตอนและระยะเวลาการปฏิบัติราชการ**

**๒. หลักการและเหตุผล/ที่มาของโครงการ**

 ในมาตรา ๓/๑ แห่งพระราชบัญญัติระเบียบบริหารราชการแผ่นดิน (ฉบับที่ ๕) พ.ศ.๒๕๔๕ ซึ่งเป็นกฎหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน และเพื่อให้การดำเนินการดังกล่าวเป็นไปตามกรอบรวมทั้งทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ โดยกำหนดให้องค์กรปกครองส่วนท้องถิ่นจัดทำหลักเกณฑ์เกี่ยวกับการลดขั้นตอนการปฏิบัติงานและการอำนวยความสะดวกในการตอบสนองต่อความต้องการของประชาชน

**๓. วัตถุประสงค์**

 ๑) เพื่อให้ประชาชนได้รับการบริการได้อย่างรวดเร็ว

 ๒) เพื่อให้การปฏิบัติราชการมีมาตรฐาน

 ๓) เพื่อปรับทัศนคติของประชาชนในด้านการให้บริการและผู้ที่มาติดต่อ

**๔. เป้าหมาย/ผลผลิต**

 ประชาชนที่มาติดต่อราชการกับองค์การบริหารส่วนตำบลเมืองโดน

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีการดำเนินการ**

 ๑) เสนอขออนุมัติโครงการ

 ๒) จัดให้มีการประชุมคณะทำงาน

 ๓) จัดทำประกาศกระบวนการปรับลดระยะเวลาการปฏิบัติราชการ

 ๔) ดำเนินการจัดทำกิจกรรม

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบ**

 ทุกส่วนราชการใน องค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 ๑) ประชาชนได้รับการบริการด้วยความสะดวกและรวดเร็ว

 ๒) ประชาชนมีทัศนคติที่ดีในด้านการให้บริการ

 ๓) การปฏิบัติราชการมีมาตรฐาน

**๒.๓.๒ (๑) มาตรการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ**

**๑. ชื่อโครงการ : มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ**

**๒. หลักการและเหตุผล**

 การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

 ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

**๓. วัตถุประสงค์**

 เพื่อให้การบริหารราชการขององค์การบริหารส่วนตำบลเมืองโดน ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**๔. เป้าหมาย**

 คณะผู้บริหาร ปลัด หรือหัวหน้าส่วนราชการ

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 ๑) จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัด หรือหัวหน้าส่วนราชการ เพื่อลดขั้นตอนการปฏิบัติราชการ

 ๒) ดำเนินการออกคำสั่งแต่งตั้ง

 ๓) สำเนาคำสั่งแต่งตั้ง แจ้งคณะผู้บริหาร ปลัด หัวหน้าส่วนราชการทุกส่วน ที่ได้รับมอบหมายทราบ

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบโครงการ**

 ทุกส่วนส่วนราชการ

**๑๐. ตัวชี้วัด/ผลลัพธ์**

 การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ

**๒.๓.๒ (๒) มาตรการ การออกคำสั่งมอบหมายอำนาจของนายกองค์การบริหารส่วนตำบล**

**๑. ชื่อโครงการ : มาตรการ การออกคำสั่งมอบหมายอำนาจของนายกองค์การบริหารส่วนตำบล**

**๒. หลักการและเหตุผล**

 ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ ๖) พ.ศ. ๒๕๕๒ ได้บัญญัติเกี่ยวกับอำนาจหน้าที่ของนายกองค์การบริหารส่วนตำบลไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกองค์การบริหารส่วนตำบลเอาไว้ การที่นายกองค์การบริหารส่วนตำบลจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติมิชอบในขั้นตอนต่างๆ เกิดขึ้นได้ ดังนั้น เพื่อเป็นการแก้ไขปัญหาต่างๆ ที่อาจเกิดขึ้น องค์การบริหารส่วนตำบลเมืองโดน จึงได้กำหนดมาตรการให้มีการมอบอำนาจของนายก ให้รองนายก และปลัดองค์การบริหารส่วนตำบล ได้ปฏิบัติราชการแทนนายกองค์การบริหารส่วนตำบล

**๓. วัตถุประสงค์**

 ๑) เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

 ๒) เพื่อให้เป็นการป้องกันการทุจริตคอร์รัปชันของเจ้าหน้าที่

**๔. เป้าหมาย/ผลผลิต**

 มีการมอบอำนาจอย่างน้อยจำนวน ๕ เรื่อง

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 ๑) รวบรวมภารกิจที่อยู่ในอำนาจของนายกองค์การบริหารส่วนตำบลเสนอนายกองค์การบริหารส่วนตำบลพิจารณา

 ๒) ออกคำสั่งมอบหมายหน้าที่ของนายก ให้รองนายก ปลัด ปฏิบัติราชการแทน

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบโครงการ**

 สำนักงานปลัด องค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 ร้อยละ ๘๐ ของเป้าหมายดำเนินการแล้วเสร็จ

**๒.๔ การเชิดชูแก่หน่วยงาน/บุคคล ในการดำเนินกิจการ การประพฤติปฏิบัติตนให้เป็นที่ประจักษ์**

**๒.๔.๑ (๑) กิจกรรมการมอบประกาศเกียรติคุณแก่พนักงานส่วนตำบล/ลูกจ้างประจำ/พนักงานจ้างขององค์การบริหารส่วนตำบลเมืองโดน**

**๑. ชื่อโครงการ : ยกย่องเชิดชูเกียรติคุณแก่พนักงานส่วนตำบล/ลูกจ้างประจำ/พนักงานจ้างขององค์การบริหารส่วนตำบลเมืองโดน**

**๒. หลักการและเหตุผล**

 สังคมในปัจจุบันอยู่ด้วยความเร่งรีบ แก่งแย่งแข่งขัน เพื่อความอยู่รอดในเชิงเศรษฐกิจแบบทุนนิยม ทำให้การมีคุณธรรม จริยธรรมของผู้คนเกิดความเสื่อมถอย เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วนรวมถึงปัญหาการก่ออาชญากรรมและอื่นๆ

 เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่บุคลากรในองค์กร องค์การบริหารส่วนตำบลเมืองโดน จึงจัดให้มีการยกย่อง เชิดชู เผยแพร่ ประชาสัมพันธ์และมอบรางวัลหรือประกาศเกียรติคุณแก่พนักงานส่วนตำบล ลูกจ้างประจำ พนักงานจ้างขององค์การบริหารส่วนตำบลเมืองโดนผู้กระทำความดี เพื่อส่งเสริมสร้างขวัญและกำลังใจแก่คนดีเหล่านั้นให้ร่วมกันสร้างสรรค์สังคมที่มีคุณธรรม จริยธรรม ตลอดจนเป็นแบบอย่าง เพื่อปลุกกระแสการสร้างสังคมแห่งความดีอย่างเป็นรูปธรรม เนื่องจากความดีและคุณธรรม เป็นรากฐานอันสำคัญในการพัฒนาสังคม สู่ความอยู่เย็นเป็นสุข

**๓. วัตถุประสงค์**

 ๑) เพื่อยกย่องเชิดชูเกียรติแก่พนักงานส่วนตำบล/ลูกจ้างประจำ/พนักงานจ้างขององค์การบริหารส่วนตำบลเมืองโดน ที่มีความซื่อสัตย์ สุจริต มีคุณธรรม จริยธรรม

 ๒) เพื่อยกย่องเชิดชูเกียรติแก่พนักงานส่วนตำบล/ลูกจ้างประจำ/พนักงานจ้างขององค์การบริหารส่วนตำบลเมืองโดนผู้ให้บริการประชาชนด้วยจิตบริการ มีความเสียสละ และอุทิศเวลาให้ราชการ

**๔. เป้าหมาย/ผลผลิต**

 พนักงานส่วนตำบล/ลูกจ้างประจำ/พนักงานจ้างขององค์การบริหารส่วนตำบลเมืองโดน

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 จัดให้มีการเผยแพร่ ประชาสัมพันธ์ยกย่องเชิดชูเกียรติพนักงานส่วนตำบล/ลูกจ้างประจำ/พนักงานจ้างขององค์การบริหารส่วนตำบลเมืองโดน ที่ประพฤติปฏิบัติตนให้เป็นที่ประจักษ์ผ่านทางสื่อช่องทางต่างๆ ได้แก่ เว็บไซต์องค์การบริหารส่วนตำบล เป็นต้น

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณ

**๙. ผู้รับผิดชอบโครงการ**

 สำนักงานปลัดองค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

พนักงานส่วนตำบล/ลูกจ้างประจำ/พนักงานจ้างขององค์การบริหารส่วนตำบลเมืองโดนได้รับการยกย่องเชิดชูเกียรติ

**๒.๕ มาตรการจัดการในกรณีได้ทราบหรือรับแจ้งหรือตรวจสอบพบการทุจริต**

**๒.๕.๑ (๑) มาตรการ การจัดทำข้อตกลงการปฏิบัติราชการ**

**๑. ชื่อโครงการ : มาตรการ การจัดทำข้อตกลงการปฏิบัติราชการ**

**๒. หลักการและเหตุผล/ที่มาของโครงการ**

 จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่าง ๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากการทุจริตและปฏิเสธการทุจริตในทุกรูปแบบ

 ดังนั้น องค์การบริหารส่วนตำบลเมืองโดน จึงจัดทำมาตรการ จัดทำข้อตกลงการปฏิบัติราชการ ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**๓. วัตถุประสงค์**

 ๑) เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

 ๒) เพื่อให้ทุกส่วนราชการนำไปยึดถือและปฏิบัติ

 ๓) เพื่อเสริมสร้างวัฒนธรรมองค์กรที่มีความโปร่งใส

**๔. เป้าหมาย/ผลผลิต**

 บุคลากรในองค์กรปฏิบัติตามเกณฑ์ตัวชี้วัดข้อตกลง

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีการดำเนินการ**

 ๑) จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหาร

 ๒) รวบรวมรายงานข้อตกลงการปฏิบัติราชการของทุกส่วนราชการเสนอผู้บริหาร

 ๓) ประชาสัมพันธ์ทุกส่วนราชการ

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบ**

 ทุกส่วนราชการใน องค์การบริหารส่วนตำบลหนองหญ้าปล้อง

**๑๐. ตัวชี้วัด/ผลลัพธ์**

 มีการจัดทำข้อตกลงการปฏิบัติราชการ

**๒.๕.๑ (๒) มาตรการ การแต่งตั้งผู้รับผิดชอบเกี่ยวกับเรื่องร้องเรียน**

**๑. ชื่อโครงการ : มาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**๒. หลักการและเหตุผล**

 ด้วยองค์การบริหารส่วนตำบลเมืองโดน มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

 ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อยสามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำองค์การบริหารส่วนตำบลเมืองโดน รวมถึงจัดทำคู่มือดำเนินการเรื่องร้องเรียนขององค์การบริหารส่วนตำบลเมืองโดนขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**๓. วัตถุประสงค์**

 ๑) เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

 ๒) เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**๔. เป้าหมาย/ผลผลิต**

 มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 ๑) กำหนดผู้รับผิดชอบเรื่องร้องเรียน

 ๒) จัดทำคู่มือดำเนินการเรื่องร้องเรียนขององค์การบริหารส่วนตำบลเมืองโดน

 ๓) จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

 ๔) เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนขององค์การบริหารส่วนตำบลเมืองโดน ให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบโครงการ**

 สำนักงานปลัด องค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนขององค์การบริหารส่วนตำบลเมืองโดน

**มิติที่ ๓ การส่งเสริมบทบาทและการมีส่วนร่วมของภาคประชาชน**

**๓.๑ จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

**๓.๑.๑ (๑) กิจกรรมการออกระเบียบจัดตั้งศูนย์ข้อมูลข่าวสารของ อบต.**

**๑. ชื่อโครงการ : กิจกรรมการออกระเบียบจัดตั้งศูนย์ข้อมูลข่าวสารขององค์การบริหารส่วนตำบลเมืองโดน**

**๒. หลักการและเหตุผล**

 อาศัยอำนาจตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ซึ่งบัญญัติไว้ว่าภายใต้บังคับมาตรา ๑๔ และมาตรา ๑๕ หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกำหนด

 และเพื่อให้เป็นไปตามพระราชบัญญัติการบริหาราชการที่ดี พ.ศ. ๒๕๔๖ เรื่องหลักธรรมาภิบาล ความโปร่งใส การมีส่วนร่วม สามารถตรวจสอบได้

**๓. วัตถุประสงค์**

 ๑) เพื่อให้เป็นไปตามกฎหมาย จึงจัดทำระเบียบองค์การบริหารส่วนตำบลเมืองโดน ว่าด้วยข้อมูลข่าวสารของราชการ และประกาศองค์การบริหารส่วนตำบลเมืองโดน เรื่อง ค่าธรรมเนียมการทำสำเนาและการรับรองสำเนาข้อมูลข่าวสารของศูนย์ข้อมูลข่าวสารองค์การบริหารส่วนตำบลเมืองโดนขึ้น

 ๒) เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้า ตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้

 ๓) เพื่ออำนวยความสะดวกให้กับประชาชนในการจัดระบบข้อมูลข่าวสาร ดังนี้

 ๓.๑) ข้อมูลข่าวสารที่ลงพิมพ์ในราชกิจจานุเบกษา

 ๓.๒) ข้อมูลข่าวสารที่ต้องจัดไว้ให้ประชาชนตรวจดูได้

 ๓.๓) ข้อมูลข่าวสารอื่น

 ๓.๔) ข้อมูลข่าวสารส่วนบุคคล

**๔. เป้าหมาย**

 ๑. จัดเตรียมสถานที่จัดตั้งศูนย์ข้อมูลข่าวสารของราชการ จำนวน ๑ แห่ง

 ๒. ระเบียบองค์การบริหารส่วนตำบลเมืองโดน ว่าด้วยข้อมูลข่าวสารของราชการ

 จำนวน ๑ ชุด

 ๓ ประกาศองค์การบริหารส่วนตำบลเมืองโดน เรื่องค่าธรรมเนียมการทำสำเนาและการับรองสำเนาข้อมูลข่าวสารของศูนย์ข้อมูลข่าวสารองค์การบริหารส่วนตำบลเมืองโดน จำนวน ๑ ฉบับ

 ๔. แบบคำร้องขอตรวจดูข้อมูลข่าวสาร จำนวน ๑ ฉบับ

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีการดำเนินงานโครงการ**

 ๑) จัดทำบันทึกขออนุมัติจัดตั้งศูนย์ข้อมูลข่าวสารของราชการ

 ๒) เมื่ออนุมัติแล้ว แจ้งเวียนทราบภายในทุกส่วนราชการ

 ๓) จัดทำร่างระเบียบฯ ว่าด้วยข้อมูลข่าวสารของราชการ เสนอต่อผู้บริหารเพื่อพิจารณาอนุมัติ

 ๔) จัดทำร่างประกาศฯ เรื่องค่าธรรมเนียมการทำสำเนาและการรับรองสำเนาข้อมูลข่าวสาร เสนอต่อผู้บริหารเพื่อพิจารณาอนุมัติ

 ๕) จัดทำร่างแบบคำร้องขอตรวจดูข้อมูลข่าวสาร เสนอต่อผู้บริหารเพื่อพิจารณาอนุมัติ

 ๖) จัดเตรียมสถานที่ โต๊ะ ตู้เอกสาร และจัดวางเอกสารตามกฎหมายกำหนด

**๗. ระยะเวลาและสถานที่ดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณ**

 ไม่ใช้งบประมาณดำเนินการ

**๙. หน่วยงานที่รับผิดชอบ**

 สำนักงานปลัด องค์การบริหารส่วนตำบลเมืองโดน

**๑๐.ตัวชี้วัด/ผลลัพธ์**

 ๑. มีการจัดตั้งศูนย์ข้อมูลข่าวสารของราชการ องค์การบริหารส่วนตำบลเมืองโดน ณ สำนักงานองค์การบริหารส่วนตำบลเมืองโดน

 ๒. มีการจัดระบบข้อมูลข่าวสารที่ครบถ้วน ไว้สำหรับอำนวยความสะดวกให้กับประชาชน

 ๓. มีประชาชนขอตรวจดูข้อมูลข่าวสารทางราชการ

**๓.๑.๑ (๒) กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สิน”**

**๑. ชื่อโครงการ : กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สิน”**

**๒. หลักการและเหตุผล**

 การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน

**๓. วัตถุประสงค์**

 เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็งเพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

**๔. เป้าหมาย/ผลผลิต**

 ประชาชนภายในตำบลเมืองโดน

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่างๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ขององค์การบริหารส่วนตำบลเมืองโดน และปิดประกาศข้อมูลดังกล่าวที่บอร์ดประชาสัมพันธ์ขององค์การบริหารส่วนตำบล

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบโครงการ**

 กองคลัง องค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานขององค์การบริหารส่วนตำบล ทำให้ลดการทุจริตและประพฤติมิชอบ มีความโปร่งใสในการปฏิบัติงาน

**๓.๒ การรับฟังความคิดเห็นการรับและตอบสนองเรื่องร้องเรียนร้องทุกข์ของประชาชน**

**๓.๒.๑ (๑) โครงการจัดประชุมประชาคมตำบล/หมู่บ้านเพื่อจัดทำแผนพัฒนาท้องถิ่น**

**๑. ชื่อโครงการ : โครงการจัดประชุมประชาคมตำบล/หมู่บ้านเพื่อจัดทำแผนพัฒนาท้องถิ่น**

**๒. หลักการและเหตุผล/ที่มาของโครงการ**

 เนื่องด้วยปัจจุบันตามรัฐธรรมนูญแห่งราชอาณาจักรไทย ได้ให้ความสำคัญต่อการกระจายอำนาจและการมีส่วนร่วมของประชาชนต่อการกระจายอำนาจ และบัญญัติให้ท้องถิ่นมีความเป็นอิสระในการกำหนดนโยบายการปกครอง การบริหารงานบุคคลการเงินและการคลัง และนอกจากกฎหมายรัฐธรรมนูญตามที่ได้แจ้งในข้างต้น ก็ยังมีกฎหมายอีกหลายฉบับที่เกี่ยวข้องกับการกระจายอำนาจและองค์กรปกครองท้องถิ่น เช่น มาตรา ๑๖ (๑๕) และ (๑๖) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ ซึ่งกำหนดให้องค์การบริหารส่วนตำบล มีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ด้านการส่งเสริมประชาธิปไตย ความเสมอภาคและสิทธิเสรีภาพของประชาชน ตลอดจนการส่งเสริมการมีส่วนร่วมของราษฎรในการพัฒนาท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘

 อาศัยอำนาจตามความในมาตรา ๕๗ (๑) (๖) มาตรา ๖๖ มาตรา ๖๗ (๓) (๖) แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติม (ฉบับที่ ๖) พ.ศ.๒๕๕๒ ประกอบกับความในมาตรา ๑๖ (๑๐) (๑๙) แห่งพระราชบัญญัติกำหนดแผนขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ กำหนดให้องค์การบริหารส่วนตำบลมีหน้าที่ในการพัฒนาตำบลทั้งในด้านเศรษฐกิจ สังคม และวัฒนธรรม และโครงการบริหารงานราชการต้องเป็นไปเพื่อตอบสนองความต้องการและประโยชน์ของประชาชน

 ดังนั้น สำนักงานปลัด องค์การบริหารส่วนตำบลเมืองโดน จึงได้จัดทำโครงการส่งเสริมสนับสนุนการจัดเวทีประชาคม เพื่อให้ประชาชนได้มีส่วนร่วมในการแสดงความคิดเห็นข้อเสนอแนะที่เป็นประโยชน์ต่อการพัฒนาองค์การบริหารส่วนตำบล และชุมชน รวมทั้งเป็นการส่งเสริมให้ประชาชนได้มีส่วนร่วมในการบริหารราชการอีกทางหนึ่งด้วย

**๓. วัตถุประสงค์**

 ๑. เพื่อให้ประชาชนได้แสดงความคิดเห็น ข้อเสนอแนะปัญหาและความต้องการ เพื่อนำมาเป็นข้อมูลในการจัดทำร่างแผนพัฒนาตำบลขององค์การบริหารส่วนตำบล

 ๒. เพื่อสร้างความตระหนักในการร่วมกันพัฒนาชุมชนของตนเอง

 ๓. เพื่อประเมินผลการดำเนินงานของท้องถิ่น โดยรับฟังความคิดเห็นจากการมีส่วนร่วมของประชาชนโดยตรงในการนำมาปรับปรุงการให้บริการ การแก้ไขปัญหาและตอบสนองความต้องการของประชาชนในพื้นที่ตำบลเมืองโดนต่อไป

**๔. เป้าหมาย/ผลผลิต**

 ประชาชนในเขตตำบลเมืองโดน จำนวน ๗ หมู่บ้าน

**๕. พื้นที่ดำเนินการ**

 เขตพื้นที่ใน องค์การบริหารส่วนตำบลเมืองโดน

**๖. วิธีการดำเนินการ**

 ๑) เสนอขออนุมัติโครงการ

 ๒) ประสานชุมชน

 ๓) จัดทำเวทีประชาคมเพื่อให้รับฟังความคิดเห็น และความต้องการของประชาชน

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ๒๐,๐๐๐.- บาท

**๙. ผู้รับผิดชอบ**

 สำนักงานปลัด องค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 ๑) ได้รับทราบปัญหาและความต้องการที่แท้จริงของประชาชนในตำบล

 ๒) ประชาชนได้แสดงความคิดเห็นและร่วมมือแก้ไขปัญหาของชุมชน

 ๓) ประชาชนได้เข้ามามีส่วนร่วมในการตัดสินใจตามระบอบประชาธิปไตย

**๓.๒.๑ (๒) โครงการ อบต. เคลื่อนที่**

**๑. ชื่อโครงการ** **: โครงการ อบต.เคลื่อนที่**

**๒. หลักการและเหตุผล**

 จากสภาพสังคมไทยในปัจจุบัน การพัฒนาท้องถิ่นให้มีความก้าวหน้าในทุก ๆ ด้าน ไม่ว่าจะเป็นด้านสาธารณูปโภค และสาธารณูปการ ด้านการศึกษา ด้านศาสนาและวัฒนธรรม ล้วนแล้วเป็นหน้าที่สำคัญขององค์การบริหารส่วนตำบล ซึ่งนับว่าเป็นองค์กรที่อยู่ใกล้ชิดกับประชาชนในระดับรากหญ้ามากที่สุด และเป็นหัวใจสำคัญของการพัฒนา อีกทั้ง พ.ร.บ. สภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ฉบับที่ ๖ พ.ศ. ๒๕๕๒ กำหนดให้องค์การบริหารส่วนตำบลมีหน้าที่ในการพัฒนาตำบลทั้งในด้านเศรษฐกิจ สังคม การเมืองและวัฒนธรรม รวมทั้งการปฏิบัติงานตามอำนาจหน้าที่ของ อบต. ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาตำบลของ อบต. การจัดทำแผนตำบลของ อบต. การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ให้ประชาชนผู้เป็นตัวแปรสำคัญในการพัฒนาที่ยั่งยืน ให้ได้รับทราบข่าวสาร มีส่วนรับรู้แสดงความคิดเห็น และนำข้อมูลจากการทำเวทีประชาคมดังกล่าวมาจัดทำแผนพัฒนาสี่ปีขององค์การบริหารส่วนตำบล

 ดังนั้นเพื่อเป็นการสนองนโยบายของรัฐ ตามกรอบกฎหมายที่กล่าวมาแล้ว องค์การบริหารส่วนตำบลเมืองโดน จึงได้จัดทำโครงการ อบต.เคลื่อนที่ พบประชาชน ขึ้น เพื่อเปิดโอกาสให้ประชาชนได้รับรู้ข่าวสาร ร่วมแสดงความคิดเห็นรวมทั้งเพื่อรับทราบปัญหาต่าง ๆ ของประชาชนในท้องถิ่น อย่างมีประสิทธิผล นอกจากนี้ องค์การบริหารส่วนตำบลเมืองโดน ยังได้ให้บริการกับประชาชนในงานด้านต่าง ๆ คือ กองคลังได้ให้บริการรับชำระภาษีท้องที่และภาษีอื่น ๆ และกองช่างให้บริการเกี่ยวกับงานการรับแจ้งเรื่องราวร้องทุกข์ด้านโครงสร้างพื้นฐานในพื้นที่ โดยประสานงานร่วมกับสำนักงานพัฒนาชุมชนอำเภอประทาย และหน่วยงานอื่น ๆ สำนักงานปศุสัตว์ฯ ตลอดจนศูนย์การศึกษานอกโรงเรียนมาแนะแนวการศึกษาให้ผู้ที่สนใจเข้ารับการศึกษา ตลอดจนร่วมซักถามปัญหาเกี่ยวกับการบริหารงานของทางคณะผู้บริหาร ซึ่งจะมาตอบปัญหาข้อข้องใจและร่วมพบปะพูดคุยกับประชาชนในพื้นที่ดังกล่าวด้วย

**๓. วัตถุประสงค์**

 ๑) เพื่อให้ประชาชนเข้ามามีส่วนร่วมในการวางแผนพัฒนาขององค์การบริหารส่วนตำบลเมืองโดน

 ๒) เพื่อสร้างจิตสำนึกให้กับประชาชนในพื้นที่ขององค์การบริหารส่วนตำบลเมืองโดนเกี่ยวกับการมีส่วนร่วมทางการเมือง

 ๓) เพื่อให้บริการประชาชนในด้านการรับชำระภาษีบำรุงท้องที่และภาษีอื่น ๆ

 ๔) เพื่อให้บริการประชาชนในด้านการรับแจ้งเรื่องราวร้องทุกข์เกี่ยวกับงานโครงสร้างพื้นฐานและบริการอื่น ๆ

 ๕) เพื่อให้บริการประชาชนในด้านการขอขึ้นทะเบียนเกษตรกรและขึ้นทะเบียนกลุ่มอาชีพ บริการให้คำปรึกษาทางด้านการเกษตรและการปศุสัตว์กับหน่วยงานที่เกี่ยวข้อง

 ๖) เพื่อประชาสัมพันธ์แถลงนโยบายของผู้บริหารและสรุปผลการปฏิบัติงานที่ผ่านมาให้ประชาชนทราบ

 ๗) เพื่อสนองแนวนโยบายของรัฐตามกรอบที่กฎหมายกำหนดไว้

 ๘) เพื่อให้ส่วนราชการต่าง ๆ ที่เกี่ยวข้องได้ให้บริการประชาชนนอกพื้นที่

**๔. เป้าหมาย**

 ให้บริการประชาชนในเขตพื้นที่องค์การบริหารส่วนตำบลเมืองโดน จำนวน ๗ หมู่บ้าน

**๕. วิธีดำเนินการ**

 ๑) เสนอโครงการเพื่อให้ผู้บริหารอนุมัติโครงการ

 ๒) จัดประชุมพนักงานส่วนตำบลเพื่อวางแผนการให้บริการ ออกคำสั่ง/มอบหมายหน้าที่รับผิดชอบ

 ๓) ประสานส่วนราชการที่เกี่ยวข้อง

 ๔) ประชาสัมพันธ์ให้ประชาชนในพื้นที่ทราบโดยใช้เสียงตามสาย แผ่นพับประชาสัมพันธ์ ส่งหนังสือแจ้งกำนัน ผู้ใหญ่บ้าน และสมาชิกสภาองค์การบริหารส่วนตำบลในพื้นที่

 ๕) ออกพื้นที่เพื่อให้บริการประชาชนตามกำหนดการ โดยมีรายละเอียด ดังนี้

 - จัดเวทีประชาคมเพื่อการจัดทำแผนพัฒนาสี่ปี ขององค์การบริหารส่วนตำบลเมืองโดน

 - รับชำระภาษีบำรุงท้องที่และภาษีอื่น ๆ

 - รับแจ้งเรื่องราวร้องทุกข์ด้านโครงสร้างพื้นฐานและด้านสาธารณูปการต่าง ๆ และตอบปัญหาของประชาชน

 - สรุปชี้แจงและแถลงนโยบายของผู้บริหารให้ประชาชนทราบ

 - แนะแนวด้านการศึกษาต่อของศูนย์การศึกษานอกโรงเรียนตำบลเมืองโดน

 - ประชาสัมพันธ์การข้อมูลข่าวสารของหน่วยงานราชการอื่นๆ เช่น ปศุสัตว์ฯ เกษตรอำเภอ เป็นต้น

**๖. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๗. สถานที่ดำเนินการ**

พื้นที่ขององค์การบริหารส่วนเมืองโดน จำนวน ๗ หมู่บ้าน

**๘. งบประมาณดำเนินการ**

 ๓๐,๐๐๐.-

**๙. ผู้รับผิดชอบโครงการ**

 สำนักงานปลัด องค์การบริหารส่วนตำบลเมืองโดน

**๑๐. ผลที่คาดว่าจะได้รับ**

 ๑) ประชาชนได้เสนอสภาพปัญหาและความต้องการในชุมชนของตนเองเพื่อให้องค์การบริหารส่วนตำบลเมืองโดนจัดทำแผนพัฒนาสี่ปี

 ๒) ประชาชนได้รับความสะดวกสบายในการมารับบริการการรับชำระภาษี

 ๓). ประชาชนสามารถแจ้งเรื่องราวร้องทุกข์ได้ในทันที

 ๔) ประชาชนได้ทราบนโยบายและทิศทางการบริหารงานของผู้บริหารท้องถิ่น

 ๕) ประชาชนเกิดจิตสำนึกในการมีส่วนร่วมในการพัฒนาตำบล

 ๖) ประชาชนได้รับบริการจากหน่วยงานอื่น ๆ ที่มาให้บริการ

**๓.๓.๒ (๑) กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์ทราบ**

**๑. ชื่อโครงการ : กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์ทราบ**

**๒. หลักการและเหตุผล/ที่มาของโครงการ**

 การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน ๑๕ วัน

**๓. วัตถุประสงค์**

 ๑) เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

 ๒) เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

 ๓) เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

**๔. เป้าหมายการดำเนินการ**

 ผู้ร้องเรียนร้องทุกข์ทุกราย

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีการดำเนินการ**

 ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน ๑๕ วันทำการ

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. ผู้รับผิดชอบโครงการ**

 สำนักปลัดองค์การบริหารส่วนตำบลเมืองโดน

**๙. งบประมาณดำเนินการ**

 ไม่ใช้งบประมาณ

**๑๐. ตัวชี้วัด/ผลลัพธ์**

 ๑) การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

 ๒) ใช้เป็นแนวทางปฏิบัติงานด้านการร้องเรียนร้องทุกข์

**๓.๓ การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**๓.๓.๑ (๑) มาตรการแต่งตั้งคณะกรรมการสนับสนุนการจัดทำแผนพัฒนา อบต.**

**๑. ชื่อโครงการ : มาตรการแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบล**

**๒. หลักการและเหตุผล/ที่มาของโครงการ**

 ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘หมวด ๑ องค์กรจัดทำแผนพัฒนา ข้อ ๗ (๒) และข้อ ๙ กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการ

 ดังนั้น เพื่อให้องค์การบริหารส่วนตำบลเมืองโดน ในฐานะองค์กรปกครองส่วนท้องถิ่น มีการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ องค์การบริหารส่วนตำบลเมืองโดน จึงแต่งตั้งคณะกรรมการสนับสนุนการจัดทำแผนพัฒนาขององค์การบริหารส่วนตำบลขึ้น

**๓. วัตถุประสงค์**

 เพื่อส่งเสริมให้บุคลากรของ อบต.และตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทำร่างแผนยุทธศาสตร์การพัฒนา และแผนพัฒนาสี่ปีของ อบต. ให้สอดคล้องกับประเด็นหลักการพัฒนาที่ประชาคม และคณะกรรมการพัฒนากำหนดด้วยความถูกต้อง โปร่งใส และสุจริต

**๔. เป้าหมาย/ผลผลิต**

 มีคณะกรรมการสนับสนุนการจัดทำแผนพัฒนาขององค์การบริหารส่วนตำบล

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 จัดประชุมคณะกรรมการชุมชน เพื่อคัดเลือกผู้แทนประชาคม

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

ไม่ใช้งบประมาณ

**๙. ผู้รับผิดชอบโครงการ**

 สำนักงานปลัดองค์การบริหารส่วนตำบลเมืองโดน

**๑๐. ตัวชี้วัด/ผลลัพธ์**

 องค์การบริหารส่วนตำบลเมืองโดน มีคณะกรรมการสนับสนุนการจัดทำแผนพัฒนา เพื่อเป็นองค์กรในการยกร่างหรือจัดทำร่างแผนยุทธศาสตร์การพัฒนา อบต. และร่างแผนพัฒนาสี่ปี เพื่อใช้เป็นแผนพัฒนาในการพัฒนา อบต. ความต้องการของประชาคมและชุมชนในเขตตำบลเมืองโดน ด้วยความถูกต้อง โปร่งใส สุจริต และให้ความสำคัญในการต่อต้านการทุจริต

**๓.๓.๑ (๒) มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง**

**๑. ชื่อโครงการ : มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง**

**๒. หลักการและเหตุผล/ที่มาของโครงการ**

 ตามที่องค์การบริหารส่วนตำบลเมืองโดน ได้ดำเนินการตามข้อบัญญัติงบประมาณรายจ่ายประจำปีในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (ประชาคม) ให้มีส่วนร่วมอย่างแข็งขันกับมาตรการการป้องกันการทุจริตในองค์การบริหารส่วนตำบลเมืองโดน

**๓. วัตถุประสงค์**

 เพื่อเป็นกลไกภาคประชาชน (โดยวิธีผ่านการประชาคม) ในการมีส่วนร่วมกับองค์การบริหารส่วนตำบลเมืองโดนอย่างแข็งขันสำหรับการทำงานขององค์การบริหารส่วนตำบลเมืองโดน ได้มีกฎหมาย ระเบียบ ข้อบังคับ กำหนดให้ภาคประชาชน และส่งเสริมกลไกภาคประชาชน (โดยวิธีผ่านการประชาคม) ให้มีส่วนกับมาตรการการป้องกันการทุจริตในองค์การบริหารส่วนตำบลนั่นคือได้ทำหน้าที่อย่างถูกต้อง

**๔. เป้าหมาย**

 ประชาคมหมู่บ้านทั้ง ๗ หมู่บ้าน

**๕. วิธีการดำเนินการ**

 ๑) ส่งเสริมกลไกภาคประชาชน (โดยผ่านการประชาคม) ให้มีส่วนร่วมกับองค์การบริหารส่วนตำบลเมืองโดนอย่างแข็งขัน สำหรับการทำงานขององค์การบริหารส่วนตำบลได้มีกฎหมายระเบียบ ข้อบังคับ กำหนดให้ภาคประชาสังคม (ตัวแทนประชาคม) ต้องไปมีส่วนเกี่ยวข้องกับองค์การบริหารส่วนตำบลในหลายๆ ส่วน เช่น ให้ตัวแทนประชาคมมีส่วนร่วมเป็นกรรมการตามระเบียบฯ ว่าด้วยการพัสดุ เช่น เป็นกรรมการเปิดซองสอบราคาเป็นคณะกรรมการตรวจรับการจ้าง ฯลฯ

 ๒) มีการฝึกอบรมหรือแนะนำตัวแทนประชาคมให้มีความรู้ความเข้าใจเรื่องระเบียบฯว่าด้วยการพัสดุ เพื่อเรียนรู้ทำความเข้าใจระเบียบต่างๆ จะได้ปฏิบัติได้อย่างถูกต้อง

**๖. ระยะเวลาการดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๗. งบประมาณดำเนินการ**

 ไม่ใช้งบประมาณ

**๘. ผู้รับผิดชอบโครงการ**

 กองคลัง องค์การบริหารส่วนตำบลเมืองโดน

**๙. ตัวชี้วัด/ผลลัพธ์**

 ๑) ภาคประชาชนมีส่วนร่วมในการดำเนินงานและตรวจสอบการดำเนินงานขององค์การบริหารส่วนตำบลเมืองโดน

 ๒) ภาคประชาชนทราบและตระหนักถึงสิทธิ หน้าที่และบทบาทในการมีส่วนร่วมและตรวจสอบการดำเนินงานของหน่วยงานท้องถิ่นของตนเอง

**มิติที่ ๔ การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**๔.๑ มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด**

**๔.๑.๑ (๑) โครงการจัดทำรายงานการคบคุมภายใน**

**๑. ชื่อโครงการ : โครงการจัดทำรายงานการคบคุมภายใน**

**๒. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ.๒๕๔๔ กำหนดให้หน่วยรับติดตามประเมินผลการควบคุมภายในที่ได้กำหนดไว้รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

 ดังนั้น เพื่อให้การปฏิบัติถูกต้องและเป็นไปตามระเบียบฯกำหนด องค์การบริหารส่วนตำบลเมืองโดนจึงได้จัดทำโครงการจัดทำรายงานการคบคุมภายในขึ้น

**๓. วัตถุประสงค์**

 ๑) เพื่อติดตามและประเมินผลการควบคุมภายใน ระดับองค์กรขององค์การบริหารส่วนตำบลเมืองโดน

 ๒) เพื่อสรุปรายงานผลการประเมินผลการควบคุมภายในให้นายกองค์การบริหารส่วนตำบลทราบตามแบบที่ระเบียบฯ กำหนด

 ๓) เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดิน ตามกำหนด

**๔. เป้าหมาย/ผลผลิต**

 ส่วนราชการทุกหน่วยงานขององค์การบริหารส่วนตำบลเมืองโดน

**๕. พื้นที่ดำเนินการ**

 องค์การบริหารส่วนตำบลเมืองโดน

**๖. วิธีดำเนินการ**

 ๑. แต่งตั้งคณะกรรมการติดตามและประเมินผลการควบคุมภายใน ระดับองค์กร

 ๒. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

 ๓. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

 ๔. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบตามแบบ ปย.๑ และประเมินผลการปรับปรุงการควบคุมภายในตามแบบ ปย.๒

 ๕. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ ๖ ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**๗. ระยะเวลาการดำเนินการ**

๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบโครงการ**

 สำนักงานปลัด อบต.เมืองโดน

**๑๐. ตัวชี้วัด/ผลลัพธ์**

 ๑) บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

 ๒) ลดโอกาสความผิดพลาด ป้องกันและลดความเสี่ยงต่อการปฏิบัติงาน

 ๓) เกิดประโยชน์สูงสุดต่อองค์กรและประชาชนโดยรวม

**๔.๑.๒ (๑) กิจกรรมติดตามประเมินผลการควบคุมภายใน**

**๑. ชื่อโครงการ : กิจกรรมติดตามประเมินผลการควบคุมภายใน**

**๒. หลักการและเหตุผล/ที่มาของโครงการ**

 ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

 องค์การบริหารส่วนตำบลเมืองโดน พิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายใน ให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในขององค์การบริหารส่วนตำบลเมืองโดน ขึ้น

**๓. วัตถุประสงค์**

 ๑) เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

 ๒) เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

 ๓) เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

**๔. เป้าหมาย**

 เพื่อให้การควบคุมภายในขององค์การบริหารส่วนตำบลเมืองโดน เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**๕. วิธีดำเนินการ**

 ๑) แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. ๒๕๔๔ ข้อ ๖

 ๒) ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาองค์การบริหารส่วนตำบลเมืองโดน เป็นไปอย่างมีประสิทธิภาพและประสิทธิผล

 ๓) การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

 ๔) รายงานผลการปฏิบัติงาน ความคิดเห็นและอุปสรรคต่างๆ ให้นายกองค์การบริหารส่วนตำบลและผู้บริหารทราบ

**๖. สถานที่/ระยะเวลาดำเนินการ**

 องค์การบริหารส่วนตำบลเมืองโดน ระยะเวลา ๔ ปี (ปีงบประมาณ พ.ศ. ๒๕๖๑ – ๒๕๖๔)

**๗. หน่วยงานรับผิดชอบ**

 ทุกกอง/สำนัก ขององค์การบริหารส่วนตำบลเมืองโดน

**๘. งบประมาณดำเนินการ**

 ไม่ใช้งบประมาณดำเนินการ

**๙. ประโยชน์ที่คาดว่าจะได้รับ**

 ๑. การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

 ๒. การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

 ๓. มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

 ๔. การปฏิบัติในหน่วยงานเป็นไปอย่างมีระบบและอยู่ในกรอบของกฎหมาย ระเบียบ ข้อบังคับที่วางไว้

 ๕. เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง

**๑๐. ตัวชี้วัด/ผลลัพธ์**

 ๑) มีรายงานการประเมินผลการควบคุมภายใน ตามมาตรฐาน ข้อ ๖ ที่เสร็จตามกำหนดเวลา

 ๒) กิจกรรมการควบคุมภายใน ร้อยละ ๘๐ ได้ดำเนินการแก้ไข

 ๓) ร้อยละของหน่วยงานรายงานการประเมินผลการควบคุมภายในครบทุกงาน

 ๔) มีการจัดการความรู้ที่เกี่ยวข้องกับการควบคุมภายใน

 ๕) ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน

(ร้อยละ ๘๐ ในระดับมาก)

**๔.๒ การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางที่สามารถดำเนินการได้**

**๔.๒.๑ (๑)** **กิจกรรมการมีส่วนร่วมของประชาชนในการตรวจสอบการรับ การจ่าย และการใช้ ประโยชน์ทรัพย์สินขององค์การบริหารส่วนตำบลเมืองโดน**

**๑. ชื่อโครงการ : กิจกรรมการมีส่วนร่วมของประชาชนในการตรวจสอบการรับ การจ่าย และการใช้ ประโยชน์ทรัพย์สินขององค์การบริหารส่วนตำบลเมืองโดน**

**๒. หลักการและเหตุผล/ที่มาของโครงการ**

 การเบิกจ่ายเงินขององค์กรปกครองส่วนท้องถิ่นเป็นขั้นตอนหนึ่งของวงจรการบริหารการเงินการคลังขององค์กรปกครองส่วนท้องถิ่น เจ้าหน้าที่จะต้องปฏิบัติตามอำนาจหน้าที่ ตามระเบียบกระทรวงมหาดไทยหรือหนังสือสั่งการที่เกี่ยวข้องให้ถูกต้องครบถ้วนเรียบร้อยจึงจัดทำใบนำฝากเป็นรายรับ จัดทำใบฎีกาเพื่อเป็นรายจ่าย เบิกเงินออกจากคลังขององค์กรปกครองส่วนท้องถิ่นได้ สำหรับการใช้ประโยชน์ในทรัพย์สินขององค์กรปกครองส่วนท้องถิ่นก็เช่นเดียวกันต้องมีการดำเนินงานให้เป็นไปตามระเบียบกฎหมายทั้งการเก็บค่าธรรมเนียม ค่าบริการ จะต้องเป็นไปด้วยความโปร่งใส ประชาชนมีส่วนร่วมในการตรวจสอบ จึงจำเป็นต้องมีกระบวนการขั้นตอนที่ถูกต้อง มีความสุจริต ส่งผลให้การดำเนินงานเกิดประสิทธิภาพ

 องค์การบริหารส่วนตำบลเมืองโดน จึงได้ริเริ่มกิจกรรมเพื่อให้ การรับ จ่ายเงินและการใช้ประโยชน์ทรัพย์สินเกิดความโปร่งใส ประชาชนมีส่วนร่วมในการตรวจสอบ และรับทราบถึงรายรับ-รายจ่าย ขององค์การบริหารส่วนตำบลเมืองโดน

**๓. วัตถุประสงค์**

 เพื่อให้การรับ จ่ายเงินขององค์การบริหารส่วนตำบลเมืองโดน เกิดความโปร่งใสตรวจสอบได้

**๔. พื้นที่ดำเนินการ**

 องค์การบริหารส่วนตำบลเมืองโดน

**๕. วิธีการดำเนินการ**

 - มีการแต่งตั้งกรรมการพิจารณางบประมาณ

 - มีการแต่งตั้งกรรมการติดตามประเมินผลการใช้จ่ายเงินงบประมาณโดยมีปะชาชนเข้าร่วมเป็นกรรมการ

 - เปิดโอกาสให้ประชาชนสอบถามข้อสงสัยเกี่ยวกับการรับจ่ายเงิน

 - สรุปผลการรับ จ่ายเงินขององค์การบริหารส่วนตำบลเมืองโดน ให้ประชาชนทราบทางช่องทางต่างๆ เช่น ทางเว็บไซต์ ศูนย์ข้อมูลข่าวสาร และเสียงตามสาย หอกระจายข่าว เมื่อสิ้นปีงบประมาณ

**๖. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๗. งบประมาณดำเนินการ**

 ไม่ใช้งบประมาณดำเนินการ

**๘. ผู้รับผิดชอบโครงการ**

 กองคลัง องค์การบริหารส่วนตำบลเมืองโดน

**๙. ตัวชี้วัด**

 มีการดำเนินงานตามวิธีการดำเนินงานครบทุกขั้นตอน

**๑๐. ผลลัพธ์**

 ประชาชนมีส่วนร่วมตรวจสอบและได้รับทราบข้อมูลการรับ จ่ายเงินขององค์การบริหารส่วนตำบล

เมืองโดนทำให้เกิดความโปร่งใส

**๔.๓ การส่งเสริมบทบาทการตรวจสอบของสภาท้องถิ่น**

**๔.๓.๑ (๑) กิจกรรมส่งเสริมและพัฒนาศักยภาพสมาชิกสภาท้องถิ่น**

**๑. ชื่อโครงการ : กิจกรรมส่งเสริมและพัฒนาศักยภาพสมาชิกสภาท้องถิ่น**

**๒. หลักการและเหตุผล/ที่มาของโครงการ**

 องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจและการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่องค์การบริหารส่วนตำบลเมืองโดน ได้ดำเนินการเพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล

 ดังนั้น องค์การบริหารส่วนตำบลเมืองโดน จึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า

**๓. วัตถุประสงค์**

 ๑) เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่

 ๒) เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

 ๓) เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง

**๔. เป้าหมาย/ผลผลิต**

 ผู้บริหาร และสมาชิกสภาองค์การบริหารส่วนตำบลเมืองโดน

**๕. พื้นที่ดำเนินการ**

 องค์การบริหารส่วนตำบลเมืองโดน และหน่วยงานที่จัดฝึกอบรม

**๖. วิธีการดำเนินการ**

 ๑) ฝ่ายบริหารงานบุคคลตรวจสอบหลักสูตรการฝึกอบรมทั้งภายในองค์การบริหารส่วนตำบลและหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

 ๒) เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเอง

 ๓) แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภา โดยผ่านนายกองค์การบริหารส่วนตำบลเมืองโดน

 ๔) งานบริหารงานบุคคลดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกองค์การบริหารส่วนตำบลเมืองโดน ทราบ

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบโครงการ**

 สำนักงานปลัด องค์การบริหารส่วนตำบลเมืองโดน

**๑๐. ผลลัพธ์**

 ๑) สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่

 ๒) สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ

 ๓) การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย

**๑๑. ตัวชี้วัด**

 จำนวนผู้บริหารและสมาชิกสภาท้องถิ่นขององค์การบริหารส่วนตำบลเมืองโดน ได้รับความรู้ในการฝึกอบรม

**๔.๓.๒ (๑) กิจกรรมการมีส่วนร่วมในการปฏิบัติงานของสมาชิกสภาองค์การบริหารส่วนตำบล**

**๑. ชื่อโครงการ : กิจกรรมการมีส่วนร่วมในการปฏิบัติงานของสมาชิกสภาองค์การบริหารส่วนตำบล**

**๒. หลักการและเหตุผล/ที่มาของโครงการ**

 การส่งเสริมและการพัฒนาความเข้มแข็งขององค์กรปกครองส่วนท้องถิ่น เกี่ยวข้องกับหลายองค์ประกอบ และหลายฝ่ายโดยเฉพาะอย่างยิ่งบุคลากรท้องถิ่น อันได้แก่ ฝ่ายบริหารและฝ่ายสภาขององค์กรปกครองส่วนท้องถิ่นที่มาจากการเลือกตั้ง ฝ่ายข้าราชการองค์กรปกครองส่วนท้องถิ่น บุคลากรเหล่านี้มีบทบาทและต้องทำหน้าที่ของตนอย่างเข้มแข็ง เพื่อเสริมสร้างแนวคิดประชาธิปไตยและการมีส่วนร่วมโดยให้มีกระบวนการสอดคล้องกับการปกครองระบอบประชาธิปไตย ให้มีการกระจายอำนาจการตัดสินใจ และแก้ไขปัญหาภายในตำบลและตอบสนองความต้องการของประชาชน ตลอดจนมีการถ่วงดุลอำนาจระหว่างฝ่ายสภากับฝ่ายบริหาร และที่สำคัญส่งเสริมการมีส่วนร่วมในการเสนอแก้ปัญหา รวมถึงการตรวจสอบการปฏิบัติงานขององค์การบริหารส่วนตำบล

 องค์การบริหารส่วนตำบลเมืองโดน เล็งเห็นถึงความสำคัญของบทบาทของสภาท้องถิ่น เกี่ยวกับการมีส่วนร่วมในการปฏิบัติงาน จึงได้ดำเนินกิจกรรมการมีส่วนร่วมในการปฏิบัติงานของสมาชิกสภาท้องถิ่นในเรื่องต่างๆ เพื่อเป็นการส่งเสริมให้สมาชิกสภาท้องถิ่นมีความเข้มแข็งในการใช้อำนาจหรือปฏิบัติหน้าที่ให้เกิดความสมดุลในการบริหารงาน

**๓. วัตถุประสงค์**

 ๑) เพื่อเป็นการส่งเสริมให้สมาชิกสภาองค์การบริหารส่วนตำบล มีบทบาทในการปฏิบัติงาน และการมีส่วนร่วมในการทำงาน

 ๒) เพื่อเป็นการตรวจสอบการปฏิบัติงานของฝ่ายบริหาร

 ๓) เพื่อเป็นการบรรเทาความเดือดร้อนของประชาชน

**๔. เป้าหมาย**

 ผู้บริหารและสมาชิกสภาองค์การบริหารส่วนตำบลเมืองโดน

**๕. พื้นที่ดำเนินงาน**

 องค์การบริหารส่วนตำบลเมืองโดน

**๖. วิธีดำเนินงาน**

 ๑) แต่งตั้งสมาชิกสภาองค์การบริหารส่วนตำบลเป็นคณะกรรมการร่วมในการปฏิบัติงานในเรื่องต่างๆ

 ๒) สมาชิกสภาองค์การบริหารส่วนตำบลที่ได้รับการแต่งตั้ง เข้าร่วมปฏิบัติหน้าที่นำข้อมูลแจ้งในที่ประชุมสภาองค์การบริหารส่วนตำบล เพื่อทำการปรับปรุงระบบการปฏิบัติงานในส่วนที่ประชาชนได้รับความเดือดร้อนและต้องการของประชาชน

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ไม่ใช้งบประมาณดำเนินการ

**๙. ผู้รับผิดชอบโครงการ**

 สำนักงานปลัด องค์การบริหารส่วนตำบลเมืองโดน

**๑๐. ผลลัพธ์**

 การพัฒนาองค์การบริหารส่วนตำบลเมืองโดน เป็นไปอย่างต่อเนื่อง ตอบสนองความต้องการของประชาชน เกิดทัศนคติที่ดี

**๔.๔ เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

**๔.๔.๑ (๑) กิจกรรมการติดป้ายประชาสัมพันธ์กรณีพบเห็นการทุจริต**

**๑. ชื่อโครงการ : กิจกรรมการติดป้ายประชาสัมพันธ์กรณีพบเห็นการทุจริต**

**๒. หลักการและเหตุผล/ที่มาของโครงการ**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชันและมีส่วนร่วมในการป้องกันและปราบปรามการทุจริต

**๓. วัตถุประสงค์**

 ๑) เพื่อให้ประชาชนมีส่วนร่วมในการป้องกันการทุจริต

 ๒) เพื่อแสดงเจตนารมณ์ในการแก้ไขปัญหาการทุจริต

**๔. เป้าหมาย/ผลผลิต**

 ประชาชนในเขตพื้นที่องค์การบริหารส่วนตำบลเมืองโดน

**๕. พื้นที่ดำเนินการ**

 พื้นที่ในเขตตำบลเมืองโดน

**๖. วิธีดำเนินการ**

 ๑) ขออนุมัติจัดทำป้ายประชาสัมพันธ์

 ๒) ปิดประกาศประชาสัมพันธ์

 ๓) จัดเจ้าหน้าที่รับผิดชอบรับแจ้งเหตุทางโทรศัพท์

 ๔) บันทึกเรื่องร้องเรียน ร้องทุกข์

 ๕) เสนอผู้บริหารพิจารณาสั่งการ

 ๖) ดำเนินการปรับปรุงแก้ไขเรื่องที่ได้รับการร้องเรียน

**๗. ระยะเวลาดำเนินการ**

 ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดำเนินการ**

 ๒,๐๐๐.- บาท

**๙. ผู้รับผิดชอบโครงการ**

 สำนักงานปลัดองค์การบริหารส่วนตำบลเมืองโดน

๑๐**. ตัวชี้วัด/ผลลัพธ์**

 ๑) จำนวนเรื่องร้องเรียนเกี่ยวกับการทุจริตลดน้อยลง

 ๒) นำเรื่องที่ได้รับการร้องเรียนไปดำเนินการปรับปรุงแก้ไข

**ส่วนที่ ๒**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**โครงการ/กิจกรรม/มาตรการ มิติที่ ๑ – ๔**